Blaze7451/Wiki-th-20250601 huggingface dataset:
ฌอน สก็อตต์

ฌอน สก็อตต์ (Shaun Scott; เกิด พ.ศ. 2497) เป็นนักแสดงโทรทัศน์ชาวอังกฤษ เขาได้รับการศึกษาที่โรงเรียนรีด, คอบแฮม, เซอร์เรย์
เขาปรากฏตัวในซีรีส์เรื่องยาวยอดนิยมเรื่อง เดอะบิลล์ โดยเขารับบทเป็น ดีไอ คริส ดีกิ้น (ก่อนหน้านี้เขารับบทเป็นตัวร้ายในซีรีส์ 6 ตอนที่ 92, ซีรีส์ 8 ตอนที่ 83 รวมถึง ชุดที่ 9 ตอนที่ 13) นอกจากนี้เขายังเคยแสดงเป็นรองผู้รักษากุญแจชื่อ ทอม ไพค์ในละครคอมเมดี้ของบีบีซีในปี ค.ศ. 1989 เรื่อง เดอะริเวอร์ กับ เดวิด เอสเซ็กซ์ นอกจากนี้เขายังแสดงเป็น แพทริค ดอยล์ ผู้จัดการฮาร์เชสเตอร์ ยูไนเต็ด ในละครฟุตบอลของสกายวันเรือ่ง ดรีมทีม และปรากฏตัวเป็นตัวร้ายประจำในละครภาษาเกลิกสก๊อตแลนด์เรือง มาแชร์
สก็อตต์ยังเล่นเป็นแจ็ค แฟร์ไชลด์ในซีรีส์คอมเมดี้เรื่อง บราส นอกจากนี้เขายังปรากฏแสดงเป็นเด็กหนุ่มอายุ 19 ปีที่ถูกครอบครัวบอร์นรับไว้ในฐานะคนรับใช้หลังจากถูกมัดไว้เพราะขโมยจักรยานในละครกลางวันของเอทีวีเรื่อง "เดอะซีดาร์ทรี" (1976–77) ผลงานละครเวทีของเขา ได้แก่ เครซี่ฟอร์ยู ของปรินซ์เอ็ดเวิร์ดเธียร์เตอร์ เรื่อง ฮาร์ทเบรกเฮ้าส์ ของโรงละครเฮย์มาร์เก็ตโดยผู้อำนวยการเทรเวอร์ นันน์, เรื่อง เดอะ เชาห์รอน ของโรงละครหลวงแห่งชาติ และ ทรานสเลชั่น ของโรงละครแห่งชาติ
ในปี ค.ศ. 2022 เขารับบทเป็นเบอร์ทรานด์ ครอว์ลีย์ในซีรีส์ของดิสนีย์+เรือ่ง มูนไนท์

**อ้างอิง == 


**แหล่งข้อมูลอื่น== 
*0779785

หมวดหมู่:นักแสดงอังกฤษ 
หมวดหมู่:บุคคลที่เกิดในปี พ.ศ. 2497
คาลิด อับดัลลา

คาลิด อับดัลลา (خالد عبدالله; Khālid 'Abd Allāh; Khalid Abdalla; เกิด 26 ตุลาคม พ.ศ. 2523) เป็นนักแสดงและ นักเคลื่อนไหวชาวอียิปต์-อังกฤษ เขามีชื่อเสียงระดับนานาชาติหลังจากแสดงในภาพยนตร์ที่ได้รับการเสนอชื่อเข้าชิงรางวัลออสการ์ในปี ค.ศ. 2006และรางวัลแบฟตา - ภาพยนตร์ที่ชนะรางวัล ยูไนเต็ด 93 ซึ่งเขียนและกำกับโดย พอล กรีนแกรส เป้นบันทึกเหตุการณ์บนสายการบิน ยูไนเต็ดแอร์ไลน์เที่ยวบิน 93 ที่ถูกจี้ซึ่งเป็นส่วนหนึ่งของเหตุการณ์ 11 กันยายน อับดัลลาแสดงเป็น ซีอัด จาร์ราห์ นักบินและหัวหน้ากลุ่มจี้เครื่องบินทั้งสี่บนเครื่องบิน เขาแสดงเป็นอาเมียร์ในเรื่อง เดอะไคท์รันเนอร์ และแสดงร่วมกับแมตต์ เดมอน ในเรื่อง กรีนโซน, ภาพยนตร์เรื่องที่สองของเขากับผู้กำกับ พอล กรีนแกรส อับดัลลารับบทเป็ตัวเองในสารคดีของ เจฮาน นูจาอิม เกี่ยวกับการปฏิวัติอียิปต์ปี ค.ศ. 2011 เดอะสแควร์ ซึ่งได้รับรางวัล ออเดียนซ์อวอร์ดที่เทศกาลซันแดนซ์ ในปี ค.ศ. 2013
อับดัลลาอยู่ในคณะกรรมการของเทศกาลละครนักเรียนแห่งชาติ ในปี ค.ศ. 2011 อับดัลลากลายเป็นหนึ่งในสมาชิกผู้ก่อตั้งของกลุ่ม "โมสิรีน" ("เรายืนยัน") ในกรุงไคโร ซึ่งเป็นกลุ่มผู้สร้างภาพยนตร์และนักเคลื่อนไหวที่ปฏิวัติวงการที่อุทิศตนเพื่อสนับสนุนสื่อพลเมืองทั่วอียิปต์หลังจากการล่มสลายของมูบารัก สามเดือนหลังจากก่อตั้งโมสิรีน มันได้กลายเป็นช่องยูทูบที่ไม่แสวงหากำไรที่มีคนดูมากที่สุดในอียิปต์ตลอดกาล และทั่วโลกในเดือนมกราคม ค.ศ. 2012

**อ้างอิง == 


**แหล่งข้อมูลอื่น== 
*2043234

หมวดหมู่:นักแสดงชาวอียิปต์ 
หมวดหมู่:นักแสดงบริติช 
หมวดหมู่:บุคคลที่เกิดในปี พ.ศ. 2523
ซากโบราณถ้ำชิราโฮะซาโอเนตาบารุ

ซากโบราณถ้ำชิราโฮะซาโอเนตาบารุ (Shiraho Saonetabaru Dōketsu Iseki) เป็นแหล่งบรรพมานุษยวิทยา (paleoanthropological site) ตั้งอยู่บนเกาะอิชิงากิของหมู่เกาะยาเอยามะในประเทศญี่ปุ่น ชิราโฮะ ซาโอเนตาบารุ เป็นถ้ำหินปูน ค้นพบครั้งแรกใน ค.ศ. 2007 เมื่อมีการพัฒนาโครงการก่อสร้างท่าอากาศยานชินอิชิงากิ สมาคมถ้ำหินปูนโอกินาวะพบซากของศีรษะมนุษย์ เท้า และแขนในระหว่าง ค.ศ. 2007 และ ค.ศ. 2009 ตัวอย่างมนุษย์สามร่างสามารถย้อนรอยได้ 20,000–16,000 ปีก่อน นอกจากนี้ ยังพบกระดูกของหมูป่าและนก อีกทั้งจากการสำรวจชั้นหินยังพบกระดูกมนุษย์ราว 300 ชิ้น อายุประมาณ 24,000–20,000 ปี ในระยะเวลาสามเดือนใน ค.ศ. 2011
ใน ค.ศ. 2015 นักวิจัยจากมหาวิทยาลัยรีวกีวและมหาวิทยาลัยโตเกียวประสบความสำเร็จในการหาอายุคาร์บอนของกระดูกสามชิ้นจากทั้งหมดห้าชิ้น ผลการทดสอบระบุอายุของกระดูกว่าอยู่ในช่วง 22,890–18,100 ปีก่อนปัจจุบัน (Before Present, BP) การสำรวจที่เริ่มขึ้นระหว่าง ค.ศ. 2012 และ ค.ศ. 2016 ทำให้ค้นพบชิ้นส่วนมนุษย์มากกว่า 1,000 ชิ้นจากโครงกระดูกมนุษย์อย่างน้อย 19 โครง โดยโครงกระดูกมนุษย์ชิ้นที่ 4 ที่มีความสมบูรณ์แบบมากที่สุดมีอายุราว 27,000 ปีก่อนปัจจุบัน กลายเป็นโครงกระดูกที่สมบูรณ์ซึ่งมีอายุเก่าแก่ที่สุดในเอเชียตะวันออกและเก่าแก่กว่าโครงกระดูกชาวมินาโตงาวะหลายพันปี โดยพิจารณาจากท่าของโครงกระดูก ซากโบราณได้รับการยืนยันว่าเป็นสุสานแห่งแรกในยุคหินของประเทศญี่ปุ่น

**ดูเพิ่ม**
 มนุษย์ถ้ำยามาชิตะ- มนุษย์ถ้ำพินซะอาบุ- มนุษย์มินาโตงาวะ- ประวัติศาสตร์หมู่เกาะรีวกีว

**อ้างอิง**
หมวดหมู่:หมู่เกาะรีวกีว
หมวดหมู่:หมู่เกาะยาเอยามะ
หมวดหมู่:โบราณสถานในประเทศญี่ปุ่น
หมวดหมู่:ถ้ำในประเทศญี่ปุ่น
มนุษย์ถ้ำยามาชิตะ

มนุษย์ถ้ำยามาชิตะ (Yamashita Dōjin) เป็นมนุษย์โบราณที่เป็นที่รู้จักจากกระดูกหลายชิ้นค้นพบในถ้ำหินปูนยามาชิตะตั้งอยู่ในนาฮะ จังหวัดโอกินาวะ ประเทศญี่ปุ่น ซากมนุษย์ย้อนรอยถึง 32,000±1000 ปีก่อน กระดูกที่สำคัญที่สุดซึ่งค้นพบในถ้ำยามาชิตะคือกระดูกของเด็กหญิงอายุราว 6–8 ปี

**ดูเพิ่ม**
 มนุษย์มินาโตงาวะ- มนุษย์ถ้ำพินซะอาบุ- ซากโบราณถ้ำชิราโฮะซาโอเนตาบารุ- ประวัติศาสตร์หมู่เกาะรีวกีว

**อ้างอิง**
หมวดหมู่:โบราณคดีญี่ปุ่น
หมวดหมู่:ยุคหินเก่าญี่ปุ่น
หมวดหมู่:เรดสตาร์เบลเกรด

หมวดหมู่:สโมสรฟุตบอลในประเทศเซอร์เบีย
หมวดหมู่:สโมสรที่ชนะเลิศยูฟ่าแชมเปียนส์ลีก
หมวดหมู่:เบลเกรด
อำเภอของประเทศศรีลังกา

อำเภอ หรือชื่อในภาษาท้องถิ่นได้แก่ทิสตริกกะ (translit=Distrikka) และมาวัฏฏัม (translit=Māvaṭṭam) เป็นเขตการปกครองระดับที่สองของประเทศศรีลังการองจากจังหวัด ในปัจจุบันประเทศศรีลังกามี 25 อำเภอใน 9 จังหวัด แต่ละอำเภอจะบริหารงานโดยเลขาธิการอำเภอซึ่งได้รับแต่งตั้งจากรัฐบาลศรีลังกา หน้าที่หลักของเลขาธิการอำเภอและสภาเลขาธิการอำเภอครอบคลุมการประสานงานระหว่างรัฐบาลศรีลังกาและเลขาธิการตำบล และยังมีหน้าที่รับผิดชอบริเริ่มและติดตามงานโครงการการพัฒนาในระดับอำเภอและช่วยเหลือตำบลและหมู่บ้านในงานดังกล่าวด้วย นอกจากนี้ยังมีหน้าที่เก็บภาษีอากรและช่วยจัดการเลือกตั้งในพื้นที่อำเภอนั้น อำเภอจะแบ่งย่อยลงไปเป็นตำบล (divisional secretary's divisions หรือ DS divisions) จำนวน 331 ตำบล ซึ่งตำบลจะแบ่งย่อยลงไปอีกเป็นหมู่บ้าน (grama niladhari divisions) จำนวน 14,022 หมู่บ้าน

**ประวัติศาสตร์**
การแบ่งหน่วยการบริหารของประเทศศรีลังกาเกิดขึ้นตั้งแต่สมัยอาณาจักรอนุราธปุระ โดยอาณาจักรจะถูกแบ่งออกเป็นสามแคว้น  ซึ่งสามแคว้นนี้ก็จะแบ่งย่อยลงไปอีกเป็นหน่วยย่อยที่เรียกว่า "รัฐ" หรือ "รฐะ" (rata)p=91 ซึ่งในเวลาต่อมาได้มีการแบ่งแคว้นเพิ่มขึ้น แต่หน่วยย่อยของแคว้นดังกล่าวก็ยังคงเรียกชื่อว่ารฐะตามเดิม อย่างไรก็ตาม เมื่อดินแดนศรีลังกาถูกแบ่งออกเป็นหลายอาณาจักรและเมื่อกองทัพจากต่างชาติเข้าครอบครองดินแดน การแบ่งเขตในดินแดนศรีลังกาก็เปลี่ยนแปลงด้วยเช่นกัน อาณาจักรโกฏเฏได้แบ่งเป็นออกเป็นสี่แคว้นที่เรียกว่า disava ซึ่งแบ่งย่อยลงไปเป็นสี่สิบหน่วยย่อยที่เรียกว่า korale ซึ่งแต่ละ korale ก็จะมีเจ้าหน้าที่ฝ่ายพลเรือนและฝ่ายทหารของตนเอง ในขณะที่อาณาจักรยาฬป์ปาณัมก็แบ่งหน่วยย่อยในลักษณะเดียวกันออกเป็นสี่แคว้นp=170
เมื่อจักรวรรดิโปรตุเกสเข้าครอบครองดินแดนบางส่วนใน ค.ศ. 1505 โครงสร้างการบริหารในดินแดนศรีลังกาก็ยังคงลักษณะเดิมp=168 ต่อมาในสมัยที่จักรวรรดิดัตช์เข้าครอบครอง ดินแดนศรีลังกาถูกแบ่งออกเป็นสามหน่วยย่อยซึ่งจะแบ่งย่อยลงไปเป็น disava เช่นเดียวกับในระบบก่อนหน้านั้นp=195 ในสมัยบริติชซีลอน ระบบเดิมยังคงถูกรักษาเอาไว้p=214 จนกระทั่งการปฏิรูปซึ่งเกิดขึ้นตั้งแต่ ค.ศ. 1796 จนถึง ค.ศ. 1802 ดินแดนศรีลังกาถูกแบ่งตามเชื้อชาติp=258 ซึ่งถูกยกเลิกไปใน ค.ศ. 1833 ตามข้อเสนอโดยกรรมาธิการโคลบรุก–คาเมรอน และมีการจัดตั้งสภาบริหารซีลอนขึ้นมาแทนp=52 ซึ่งทำให้เกาะศรีลังกาทั้งเกาะกลายเป็นองค์เดียวทางการเมืองและทางการบริหาร มีการจัดตั้งจังหวัดขึ้นห้าจังหวัดซึ่งต่อมาได้เพิ่มขึ้นเป็นเก้า และจังหวัดเหล่านี้แบ่งออกเป็น 21 อำเภอซึ่งบริหารงานโดยเลขาธิการอำเภอซึ่งเป็นเจ้าหน้าที่ของรัฐp=258
ใน ค.ศ. 1955 อำเภอได้กลายเป็นหน่วยการบริหารระดับบนสุดแทนจังหวัดp=110 อำเภออัมปาระจัดตั้งขึ้นในเดือนเมษายน ค.ศ. 1961 ตามด้วยอำเภอมุลไลต์ตีวุและอำเภอคัมปหะในเดือนกันยายน ค.ศ. 1978 อันเป็นผลจากรัฐธรรมนูญศรีลังกา ซึ่งรัฐธรรมนูญฉบับเดียวกันนี้ยังได้สถาปนาจังหวัดกลับมาเป็นหน่วยการบริหารระดับบนสุดและลดระดับอำเภอลงไปเป็นหน่วยการบริหารระดับที่สอง อำเภอล่าสุดที่จัดตั้งได้แก่อำเภอกิฬินจจิซึ่งจัดตั้งในเดือนกุมภาพันธ์ ค.ศ. 1984 ซึ่งทำให้ประเทศศรีลังกามี 25 อำเภอในปัจจุบัน อำเภออาจถูกจัดตั้งใหม่หรือยุบรวมได้ตามมติของรัฐสภาศรีลังกา

**อำเภอในปัจจุบัน**
ในปัจจุบันประเทศศรีลังกามีอำเภอจำนวน 25 อำเภอ

**หมายเหตุ**

**อ้างอิง**
หมวดหมู่:หน่วยการบริหารของประเทศศรีลังกา

ศรีลังกา
กัมโมโดกิ

กัมโมโดกิ (がんもどき, 雁擬き) เป็นเต้าหู้ชุบแป้งทอด โดยการใช้เต้าหู้แข็งบดผสมผักหั่นฝอย เช่น แคร์รอต, รากบัว และโกะโบ อาจผสมไข่หรือวัตถุดิบจำพวกสาหร่าย มักใช้ประกอบในโอเด้ง

**ประวัติ**
กัมโมโดกิ แปลว่า "ห่านเทียม" (がん, 雁) จากรสชาติที่คล้ายเนื้อห่าน ชื่อเรียกสั้น ๆ ว่า กัมโม ในสมัยเอโดะ กัมโมโดกิทำจากบุก ในญี่ปุ่นทางตะวันตก กัมโมโดกิมีชื่อเรียกว่า ฮิเรียวซุ, ฮิริวซุ หรือ ฮิโรซุ มาจากคำภาษาโปรตุเกสว่า ฟิลยอช (filhós) หรือคำภาษาสเปนว่า ฟิโยส (fillos)
ใน สมัยเอโดะ กัมโมโดกิ เป็นอาหารผัดทำจากแป้งบุกห่อผักที่หั่นแล้วโดยห่อในเต้าหู้ (คล้ายกับ มันจู) และทอดน้ำมัน ซึ่งต่างกัมโมโดกิในปัจจุบันเล็กน้อย

**ระเบียงภาพ**

**ดูเพิ่ม**
 โอเด้ง- รายชื่ออาหารจากเต้าหู้- อาหาร

**อ้างอิง**
หมวดหมู่:อาหารทอดในน้ำมันท่วมของญี่ปุ่น
หมวดหมู่:อาหารจากเต้าหู้
ทมิฬอีฬัม

ทมิฬอีฬัม (தமிழீழம் หรือ தமிழ் ஈழம், tamiḻ īḻam หรือ Tamil Eelam) หรือเอกสารไทยนิยมทับศัพท์ว่า ทมิฬอีแลม เป็นรัฐเอกราชที่มีการเสนอโดยชาวทมิฬศรีลังกาและชาวทมิฬศรีลังกาโพ้นทะเล กินอาณาเขตทางเหนือและตะวันออกของประเทศศรีลังกา  ชื่อทมิฬอีฬัมมาจากชื่อภาษาทมิฬที่เรียกศรีลังกาในอดีตว่า อีฬัม แนวคิดทมิฬอีฬัมมีพื้นฐานจากการสร้างแผ่นดินแม่ของชาวทมิฬศรีลังกา และในปัจจุบันยังคงไม่ได้รับการรับรองโดยรัฐเอกราชอื่นใด พื้นที่ส่วนใหญ่ของศรีลังกาตะวันออกเฉียงเหนืออยู่ภายใต้การปกครองโดยพฤตินัยของพยัคฆ์ปลดปล่อยทมิฬอีฬัม (LTTE) ในสมัยปี 1990s–2000s ระหว่างสงครามกลางเมืองศรีลังกา
ในปี 1956 Illankai Tamil Arasu Kachchi (ITAK) พรรคการเมืองทมิฬที่มีบทบาทมากที่สุดในศรีลังกา (ในเวลานั้นคือซีลอน) ได้ทำการล็อบบีให้รัฐใหม่ที่จะเกิดขึ้นให้สิทธิทั้งชาวทมิฬส่วนน้อย และชาวสิงหลซึ่งเป็นชนกลุ่มใหญ่ ได้รับสิทธิเท่าเทียมกัน ซึ่งรวมถึงการมีภาษาราชการสองภาษา คือทมิฬปละสิงหล รวมถึงการให้อำนาจปกครองตนเองแก่ภูมิภาคของชาวทิมฬในประเทศ อย่างไรก็ตาม ท้ายที่สุด ในรัฐบัญญัติว่าด้วยภาษาทางการ มาตรา 33 ปี 1856 (Official Language Act No. 33 of 1956) หรือที่รู้จักในชื่อกฎหมายภาษาสิงหลเท่านั้น ได้รับการผ่านร่างโดยรัฐสภา ซึ่งเปลี่ยนภาษาราชการจากอังกฤษเป็นสิงหล โดยไม่มีการรับรองภาษาทมิฬ ชาวทมิฬมองว่าการกระทำนี้เป็นความพยายามในการจัดตั้งรัฐชาติพุทธสิงหล ถึงแม้จะมีการลงนามในทั้ง Bandaranaike–Chelvanayakam Pact และ Senanayake-Chelvanayakam Pact แต่รัฐสภาซึ่งมีชาวสิงหลเป็นหลักก็ไม่ได้ให้การรับรอง การไม่รับรองภาษาและสิทธิของชาวทมิฬในรัฐสภาสิงหลนี้ทำให้เกิดความไม่พอใจในชาวทิมฬศรีลังกามาก ในการเลือกตั้งผู้แทนรัฐสภาปี 1970 พรรค United Front นำโดย Sirimavo Bandaranaike ชนะและขึ้นมาครองเสียงส่วนใหญ่ในรัฐสภา รัฐบาลนี้ได้นำเอานโยบายสองประการมาใช้ซึ่งถูกมองว่าเป็นการเลือกปฏิบัติต่อชาวทมิฬ คือ นโยบายสร้างมาตรฐานควบคุมการเข้าเรียนต่อในมหาวิทยาลัยซึ่งถูกมองว่าเป็นการพยายามจำกัดจำนวนชาวทมิฬและชนกลุ่มน้อยอื่น ๆ ไม่ให้เข้าศึกษาต่อในระดับอุดมศึกษา และอีกนโยบายคล้ายกันสำหรับใช้ในการจ้างงานของหน่วยงานรัฐ ซึ่งทำให้งานข้าราชการน้อยกว่า 10% เปิดรับสำหรับผู้พูดภาษาทมิฬ

**อ้างอิง**
หมวดหมู่:ทมิฬอีฬัม
หมวดหมู่:การเมืองศรีลังกา
หมวดหมู่:ขบวนการแบ่งแยกดินแดน
หมวดหมู่:ชาวทมิฬ
อ้านา

อ้านา (အားနာ) เป็นค่านิยมทางสังคมและวัฒนธรรมของพม่าที่เทียบเท่ากับ ความเกรงใจ ในวัฒนธรรมไทย หรือ เอ็นเรียว (遠慮; enryo) ในวัฒนธรรมญี่ปุ่น อ้านา จะแสดงออกในรูปของการยับยั้ง ความไม่อยาก การปฏิเสธ หรือการหลีกหนีในความสัมพันธ์กับมนุษย์อีกคนเนื่องจากกลัวว่าจะทำให้อีกฝ่ายรู้สึกแย่ เสียหน้า ไม่สะดวกใจ หรืออับอาย อ้านา ยังรวมถึงการคิดถึงความรู้สึกของคนอื่นอย่างมาก และความประวงค์ที่จะไม่ทำให้ผู้อื่นรู้สึกเครียด ไม่สบายใจ หรือสร้างภาระแก่ผู้อื่น หรือเป็นการแสดงออกถึงการเคารพในผลประโยชน์ของอีกบุคคลเป็นหลัก เหนือประโยชน์ของตนเอง อ้านา มีบทบาทอย่างมากต่อลักษณะความสัมพันธ์ไปจนถึงพฤติกรรมทางสังคมและการเมืองในสังคมพม่า นอกจากนี้ อ้านา ยังมีส่วนอย่างมากให้เกิดลำดับขั้นทางสังคมและความไม่เท่ากันในแง่ของความสัมพันธ์เชิงสังคม เพราะลักษณะของความตรงไปตรงมา ("ไม่ อ้านา") ถูกมองว่าเป็นพฤติกรรมที่ก้าวร้าวและเผชิญหน้าเกินไป

**ศัพทมูล**
อ้านา แปลตรงตัวได้ว่าทำให้ "ความแข็งแกร่ง" (အား) ของบุคคลหนึ่ง ๆ โดน "ทำร้าย" (နာ) อ้านา ป่านา (အားနာ ပါးနာ) มีความหมายเดียวกัน แต่มีเติมคำว่า ป่านา (ပါးနာ ซึ่งแปลว่า "ปวดแก้ม" ลงไป ส่วนคำว่า อ้านาเด (အားနာတယ်) เป็นประโยคสำหรับอธิบายบุคคลที่มีความรู้สึก อ้านา ในภาษาพื้นถิ่นของพม่ายังมีคำเทียบเท่า เช่น ภาษาฉานใช้คำว่า ဢႃးၼႃႇ และภาษาจิ่งเผาะใช้คำว่า ăna

**อ้างอิง**
หมวดหมู่:วัฒธรรมพม่า
หมวดหมู่:คำและวลีภาษาพม่า
หมวดหมู่:การสื่อสารของมนุษย์
แม่แบบ:เหตุการณ์ปัจจุบัน/2565 พฤศจิกายน 21

ภัยพิบัติและอุบัติเหตุ- แผ่นดินไหวในจังหวัดชวาตะวันตก พ.ศ. 2565
** เกิดเหตุแผ่นดินไหวบนเกาะชวา ประเทศอินโดนีเซีย เป็นผลให้มีผู้เสียชีวิตอย่างน้อย 56 ราย บาดเจ็บอย่างน้อย 700 คน  (บีบีซีนิวส์)- เกิดเหตุเพลิงไหม้โรงงานในเมืองอันหยาง มณฑลเหอหนาน ประเทศจีน ส่งผลให้ผู้เสียชีวิตอย่างน้อย 38 รายและได้รับบาดเจ็บอีก 2 ราย เจ้าหน้าที่ท้องถิ่นรายงานหลักฐานการเชื่อมด้วยความต้านทานไฟฟ้าที่ละเมิดมาตรฐานความปลอดภัยในสถานที่ทำงานว่าเป็นสาเหตุที่ทำให้เกิดไฟไหม้  (อาช็องซ์ฟร็องซ์เปร็ส ผ่านการรายงานจาก เอ็นดีทีวี)
ความสัมพันธ์ระหว่างประเทศ- รัฐบาลทหารมาลีที่นำโดย Assimi Goïta ห้ามการดำเนินการขององค์กรพัฒนาเอกชนที่ได้รับการสนับสนุนจากฝรั่งเศสในมาลี เพื่อตอบโต้การระงับความช่วยเหลือเพื่อการพัฒนาของรัฐบาลฝรั่งเศสสำหรับประเทศในแอฟริกาตะวันตกเนื่องจากการมีส่วนร่วมกับกลุ่มวากเนอร์ของรัสเซียในสงคราม  (อาช็องซ์ฟร็องซ์เปร็ส ผ่านการรายงานจาก Al Arabiya)
วิทยาศาสตร์และเทคโนโลยี- อาร์ทิมิส 1
** ยานอวกาศโอไรออนของนาซา ทำการบินผ่านดวงจันทร์ ซึ่งเข้ามาภายในระยะ 130 กิโลเมตร (81 ไมล์) จากพื้นผิวดวงจันทร์ก่อนที่จะเข้าสู่วงโคจรของดวงจันทร์  (บีบีซีนิวส์)
กีฬา- ฟุตบอลโลก 2022
** ทีมฟุตบอลอิหร่านเลือกที่จะไม่ร้องเพลงชาติอิหร่านก่อนการแข่งขันกับทีมฟุตบอลอังกฤษ ท่ามกลางความไม่สงบที่เกิดขึ้นในอิหร่าน  (รอยเตอร์ส)
}
ยะดะยา

สมาชิกสภาสันติภาพและการพัฒนาแห่งรัฐของพม่าขณะต้อนรับอภิสิทธิ์ เวชชาชีวะ นายกรัฐมนตรีไทย ในปี 2010 สังเกตว่าทุกคนสวมโลนจีลายอะเชะซึ่งปกติแล้วเป็นลายสำหรับสตรี แหล่งข้อมูลหลายแหล่งระบุว่าการทำเช่นนี้ถือเป็น "ยะดะยา"
ยะดะยา (ယတြာ ยตฺรา, pron; มาจากสันสกฤต ยนฺตร) เป็นพิธีกรรมเชิงเวทมนตร์เพื่อชะลอ ปัดเป่า หรือแก้ความโชคร้าย มีปฏิบัติทั่วไปในประเทศพม่า ธรรมเนียมเหล่านี้มีที่มาจากคติในศาสนาพราหมณ์ โหรจะเป็นผู้ "สั่ง" การทำยะดะยาไว้โดยโดยใช้ทั้งการคำนวณทางคณิตศาสตร์และโหราศาสตร์ เข้าใจกันว่าผู้นำของพม่ายุคใหม่ทั้งอู้นุ, เนวี่น และต้านชเว ไปจนถึงนโยบายของรัฐบาลหลายนโยบายได้รับอิทธิพลจากพิธีกรรมยะดะยา ในหมู่ชาวพม่าพุทธ ยะดะยาถูกเชื่อมโยงเข้ากับการทำบุญ และพิธีกรรมยะดะยาบางส่วนยังรวมถึงพิธีกรรมทางพุทธ ราวกับทำไปเพื่อหลีกหนีกรรมไม่ดี ทั้ง ๆ ที่ในคำสอนของศาสนาพุทธไม่มีการหนีกรรมเช่นนี้ ยะดะยาสัมพันธ์ใกล้ชิดมากกับตัวเลขโดยเฉพาะเลข 9 นักวิชาการบางส่วนเชื่อว่ายะดะยามีมาตั้งแต่สมัยพุกาม มีปฏิบัติโดยพระสงฆ์ในนิกายอะยีซึ่งเป็นนิกายของพุทธที่มีปฏิบัติในพม่ามาก่อนการเข้ามาของเถรวาท
หนึ่งในรูปแบบที่รู้จักดีของยะดะยาคือการก่อสร้างเจดีย์ เช่น การที่อู้นุสร้างเจดีย์ถึง 60,000 องค์ในปี 1961 หรือการที่รัฐตัดสินใจเปลี่ยนระบบการเดินรถจากซ้ายไปขับทางขวาโดยไม่ชี้แจงเหตุผลในปี 1970  (แม้รถแทบทุกคันในพม่าจะเป็นรถสำหรับขับทางซ้าย) ก็ว่ากันว่าได้รับอิทธิพลมาจากยะดะยาเพื่อป้องกันการโจมตีทางการเมืองจากกลุ่มฝ่ายขวา
เมื่อไม่นานมานี้ การที่ต้านชเวและนายพลในกองทัพสวมโลนจี (โสร่ง) ลายอะเชะ (ซึ่งตามธรรมเนียมดั้งเดิมเป็นลายของสตรี) ในงานสาธารณะรวมถึงงานฉลองวันสหภาพเมื่อเดือนกุมภาพันธ์ 2011 และในงานต้อนรับบัวสอน บุบผาวัน นายกรัฐมนตรีลาว ในเดือนมิถุนายน 2011 ก็เข้าใจกันว่าเป็นการทำยะดะยาเพื่อต้านทานอำนาจสตรีของอองซานซูจี

**อ้างอิง==
SLS

SLS หรือ เอสแอลเอส อาจหมายถึง - ระบบการส่งอวกาศ (Space Launch System) จรวดที่พัฒนาโดยนาซา- เมอร์เซเดส-เบนซ์ เอสแอลเอส เอเอ็มจี (Mercedes-Benz SLS AMG) รถยนต์
มัตซัลเละฮ์

mad sailor; "ชาวเรือคลั่ง") ซึ่งเป้นคำเรียกเชิงดูหมิ่นชาวเรือผิวขาวที่มาดื่มในมาเลเซีย
มัตซัลเละฮ์ (Mat Salleh) เป็นคำภาษาปากในภาษามลายูที่ใช้เรียกคนขาว ที่มาแน่ชัดของวลีนี้ไม่ทราบแน่ชัด โดยเฉพาะเนื่องมาจากเป็นคำที่พูดกันปากต่อปากและไม่มีการบันทึกไว้เป็นลายลักษณ์อักษรมากนัก คำนี้มีขึ้นมาตั้งแต่สมัยมลายูใต้อาณานิคมอังกฤษและยังคงใช้เรื่อยมาถึงปัจจุบัน

**ศัพทมูล**
เรื่องราวศัพทมูลหนึ่งอ้างว่าศัพท์นี้อาจมาจากสำนวนภาษาปากในภาษาอังกฤษว่า "แมดเซลเลอร์" (mad sailor; "ชาวเรือคลั่ง") คนขาวที่ชาวมาเลเซียจำนวนมากพบเป็นครั้งแรกมักเป็นเจ้าหน้าที่อาณานิคมชนชั้นสูง นำไปสู่การเชื่อว่าคนขาวจะเป็นเช่นนี้ไปทุกคน แต่ต่อมาเมื่อเรือรบเริ่มมายังท่าเรือของมาเลเซีย บรรดาชาวเรือได้รับอนุญาตให้ลงจากเรือและมาใช้เวลาในท่าเรือ ชาวเรือเหล่านี้มักเป็นคนชนชั้นแรงงานซึ่งชื่นชอบการเมาสุราและการใช้ความรุนแรงต่อกันและกัน พฤติกรรมเช่นนี้ขัดกับความเชื่อที่ชาวมาเลเซียมีต่อคนขาวว่าต้องมีมารยาทเหมือนเจ้าหน้าที่อาณานิคมชนชั้นสูงไปหมด เจ้าหน้าที่รัฐชั้นสูงได้เรียกพวกชาวเรือเหล่านี้ว่า "แมดเซลเลอร์" เพื่อแยกคนเหล่านี้ออกจากตนและเพื่อไม่ให้คนมาเลเซียเข้าใจผิดและเหมารวมตนเข้ากับคนพวกนี้
อีกเรื่องเล่าศัพทมูลอ้างว่าคำนี้มาจากคำเรียกชาวเรือที่เรือล่มและถูกพัดมาติดฝั่งของมาเลเซีย เมื่อเจอกับชาวมลายูพื้นถิ่นก็ตกใจวิ่งหนีไปเพราะคิดว่าคนมลายูเป็นพวกกินคน การกระทำเช่นนี้ทำให้ชาวตะวันตกคนอื่น ๆ ที่ชาวมาเลเซียเจอถูกเรียกว่าเป็น "แมดเซลเลอร์" เหมือนกัน

**อ้างอิง**

**แหล่งข้อมูลอื่น**
 Pusat Rujukan Persuratan Melayu- Kamus Bahasa Indonesia dalam jaringan
โปเกมอน มิสทะรีดันเจียน เอกซ์พลอเรอส์ออฟสกาย

โปเกมอน มิสทะรีดันเจียน เอกซ์พลอเรอส์ออฟสกาย (Pokémon Fushigi no Danjon Sora no Tankentai; Pokémon Mystery Dungeon: Explorers of Sky) เป็นภาคสร้างใหม่จากวิดีโอเกมโปเกมอน มิสทะรีดันเจียน เอกซ์พลอเรอส์ออฟไทม์และเอกซ์พลอเรอส์ออฟดาร์กเนสที่วางจำหน่ายใน พ.ศ. 2550 เกมภาคสร้างใหม่นี้พัฒนาโดยบริษัทชุนซอฟท์ก่อนรวมกิจการเป็นสไปค์ชุนซอฟท์ในปัจจุบัน จำหน่ายโดยบริษัท โปเกมอน จำกัดและนินเท็นโด ออกจำหน่ายนินเท็นโด ดีเอส ในประเทศญี่ปุ่นและประเทศไต้หวันในวันที่ 18 เมษายน พ.ศ. 2552 ในอเมริกาเหนือในวันที่ 12 ตุลาคม พ.ศ. 2552 ในออสตราเลเซียในวันที่ 12 พฤศจิกายน พ.ศ. 2552 และในยุโรปในวันที่ 20 พฤศจิกายน พ.ศ. 2552 เป็นเกมเวอร์ชันปรับปรุงสมบูรณ์ของโปเกมอน มิสทะรีดันเจียน เอกซ์พลอเรอส์ออฟไทม์และเอกซ์พลอเรอส์ออฟดาร์กเนส เพิ่มฟีเจอร์ใหม่ได้แก่ แก้ปัญหาเพิ่มโปเกมอนรุ่นที่ 4 มีโปเกมอนทั้งหมดจากเดิม 491 เป็น 493 ตัว เพิ่มเนื้อเรื่องพิเศษ (Special Episodes) มีทั้งหมด 5 ตอนได้แก่ Bidoof's Wish  ,Igglybuff the Prodigy  ,Today's "Oh My Gosh"  ,Here Comes Team Charm! และ In the Future of Darkness เพิ่มร้านค้าใหม่มีชื่อว่า Spinda's Café ผู้เล่นกลายเป็นโปเกมอน วิธีเลือกโปเกมอนตอบคำถามนิสัยผู้เล่น เขาสุ่มโปเกมอนให้ เป็นเกมภาคแรกที่การแบ่งเพศโปเกมอนภาคที่แล้วเป็นผู้เล่นเริ่มต้นเลือกชายและหญิง สุ่มโปเกมอนเริ่มต้นได้ทุกตัว แต่ภาพนี้มีจำกัดเพศโปเกมอน ตัวอย่าง เอเนโค ภาคที่แล้วสุ่มเลือกเพศชายและหญิงได้ แต่ภาพนี้ เอเนโค สุ่มได้เฉพาะเพศหญิงเท่านั้น มีเพิ่มเติมโปเกมอนรุ่นที่ 4เริ่มต้นมาใหม่คือ โกมาโซ  ,โคลิงก์และริโอลุเฉพาะเพศชายเท่านั้น โรคอนและอีวุยเฉพาะเพศหญิงเท่านั้น

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ -  เว็บไซต์อย่างเป็นทางการ 
หมวดหมู่:วิดีโอเกมที่ออกวางจำหน่ายในปี พ.ศ. 2552
หมวดหมู่:เกมผลิตโดยชุนซอฟท์
หมวดหมู่:เกมสำหรับนินเท็นโดดีเอส
หมวดหมู่:วิดีโอเกมที่พัฒนาขึ้นในประเทศญี่ปุ่น
เลธ นาคลี

เลธ นาคลี (Laith Nakli; เกิด 1 ธันวาคม ค.ศ. 1969) เป็นนักแสดงและโปรดิวเซอร์ชาวอังกฤษที่โด่งดังจากบทบาทของเขาในภาพยนตร์ปี ค.ศ. 2017 เรื่อง เดอะวอลล์ ให้เสียงพากย์สไนเปอร์ในตำนานชื่อ จูบา, มินิซีรีส์ปี ค.ศ. 2017 เดอะลองโร้ดโฮม และภาพยนตร์ปี ค.ศ. 2018 เรื่อง 12 สตรอง ในบทบาทผู้บัญชาการอาฮ์เหม็ด ลัล พ่อแม่ของเขามาจากประเทศซีเรีย

**ผลงานการแสดง**

**โทรทัศน์**

**อ้างอิง**

**แหล่งข้อมูลอื่น**
 1821298
หมวดหมู่:นักแสดงอังกฤษ 
หมวดหมู่:บุคคลที่เกิดในปี พ.ศ. 2512
ยัสมีน เฟล็ทเชอร์

ยัสมีน โทริ เฟล็ทเชอร์ (Yasmeen Tori Fletcher) เป็นนักแสดงและนักดนตรีชาวอเมริกัน เธอมีชื่อเสียงจากบบทบาท นาเกีย บาฮาเดียร์ ในซีรีส์ของดิสนีย์+เรื่อง มิสมาร์เวล (2022)

**ผลงานการแสดง**

**มิวสิกวิดีโอ**

**อ้างอิง == 


**แหล่งข้อมูลอื่น== - 8151675

หมวดหมู่:นักแสดงอเมริกัน
อัซซาร์ อุซแมน

อัซซาร์ มูฮัมหมัด อุซแมน (Azhar Muhammad Usman; เกิด 23 ธันวาคม พ.ศ. 2518) เป็นนักแสดงตลก นักแสดง นักเขียนบท และโปรดิวเซอร์ชาวอเมริกันเชื้อสายอินเดีย เขาเป็นอดีตวิทยากร นักกิจกรรมชุมชน และทนายความ และได้รับการขนานนามว่าเป็น "อยาตุลลอฮ์แห่งความขบขัน" และ "บิน ลาฟอิน" เขาเป็นที่รู้จักในฐานะหนึ่งในสามของนักแสดงตลกสามคนชื่อ อัลลาฮ์เมดมีฟันนี ในเดือนธันวาคม ค.ศ. 2020 มาร์เวลสตูดิโอส์ประกาศว่าอุซแมนได้เข้าร่วมจักรวาลภาพยนตร์มาร์เวล โดยตกลงที่จะรับบท นาจาฟ ในทีมนักแสดงของซีรีส์สตรีมมิ่งต้นฉบับสำหรับ0ดิสนีย์+เรื่อง มิสมาร์เวล

**อ้างอิง == 


**แหล่งข้อมูลอื่น== - Numinous Company date=2022-11-14 
*name=Azhar Usman

หมวดหมู่:นักแสดงอเมริกัน 
หมวดหมู่:บุคคลที่เกิดในปี พ.ศ. 2518
เกรียงไกร วชิรธรรมพร

เกรียงไกร วชิรธรรมพร (ชื่อเล่น:ปิง) เป็นโปรดิวเซอร์ ผู้กำกับ และผู้เขียนบทชาวไทย เกรียงไกรจบการศึกษาจากคณะนิเทศศาสตร์ จุฬาลงกรณ์มหาวิทยาลัย และเริ่มทำงานเป็นคนเขียนบท เขาร่วมเขียนบทภาพยนตร์เรื่องฝันหวานอายจูบ (พ.ศ. 2551) และBefore Valentine ก่อนรัก...หมุนรอบตัวเรา (พ.ศ. 2552) ก่อนที่เขาจะกำกับภาพยนตร์เดี่ยวเรื่องแรกของเขาอย่างเป็นทางการในเรื่อง เพื่อนไม่เก่า (พ.ศ. 2554) จากนั้นเขาก็เข้าร่วมทีมเขียนบททีวีซีรีส์เรื่องฮอร์โมนส์ วัยว้าวุ่นของนาดาวบางกอก ในปี พ.ศ. 2556 ก่อนจะมาเป็นผู้กำกับในซีซันที่ 2 และ 3 แทนที่ย้ง ทรงยศ สุขมากอนันต์ที่ขยับขึ้นไปเป็นโปรดิวเซอร์ เขาร่วมกำกับภาพยนตร์เรื่องพรจากฟ้า ของจีดีเอช ในปี พ.ศ. 2559 เขาเขียนบทและร่วมอำนวยการสร้างผลงานหลายเรื่องให้กับจีดีเอช และนาดาวบางกอก

**ประวัติ**
เกรียงไกร วชิรธรรมพร เป็นน้องคนสุดท้องจากทั้งหมด 5 คน เกิดที่กรุงเทพมหานคร จบการศึกษาจากคณะนิเทศศาสตร์ สาขาวิชาภาพยนตร์และภาพนิ่ง จุฬาลงกรณ์มหาวิทยาลัย  ต่อมาในวันที่ 1 กุมภาพันธ์ พ.ศ. 2566 เกรียงไกรได้จับมือกับ ย้ง-ทรงยศ สุขมากอนันต์ เปิดตัวบริษัท ทาดา เอ็นเทอร์เทนเมนท์เพื่อยกระดับวงการไทยป็อปไปสู่ระดับสากล โดยเตรียมเดบิวต์เกิร์ลกรุ๊ปวงแรกชื่อ MXFRUIT

**อ้างอิง**

**แหล่งข้อมูลอื่น**
 pingvachir
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:ผู้กำกับภาพยนตร์ชาวไทย
ฉบับร่าง:ทดลองเขียน

คณะครุศาสตร์อุตสาหกรรมและเทคโนโลยี
ก่อตั้งขึ้นเป็นส่วนงานภายใน สังกัดมหาวิทยาลัยเทคโนโลยีราชมงคลศรีวิชัย
ตามประกาศจัดตั้งของสภามหาวิทยาลัยเทคโนโลยีราชมงคลศรีวิชัย
เมื่อวันที่ 27 เดือน สิงหาคม พ.ศ. 2552
ครุศาสตร์อุตสาหกรรมและเทคโนโลยี หนึ่งเดียวในภาคใต้ของประเทศไทย
เลขที่ 2/1 ถนนราชดำเนินนอก ตำบลบ่อยาง อำเภอเมือง จังหวัดสงขลา 90000
สโมสรวอลเลย์บอลชายนครราชสีมา ในฤดูกาล 2022–23

การแข่งขันวอลเลย์บอลของสโมสรวอลเลย์บอลชายนครราชสีมา หรือ นครราชสีมา ฮุ่ยหวาง คิวมินซี วีซี ตามชื่อผู้สนับสนุน ประจำปี พ.ศ. 2565–พ.ศ. 2566

**รายชื่อผู้เล่น**

**ผู้เล่นต่างชาติ**
 ที่มา : รายชื่อกีฬาสโมสรวอลเลย์บอลชายนครราชสีมา ในฤดูกาล 2022–23 

**การแข่งขันไทยแลนด์ลีก**

**เลกแรก**
ตารางคะแนน 

**ผลการแข่งขัน**

**เลกสอง**
ตารางคะแนน 

**ผลการแข่งขัน**

**รอบไฟนอล 4**

**ผลการแข่งขัน**

**ผลการแข่งขันประจำฤดูกาล**

**รางวัลบุคคล**
ผู้เล่นทรงคุณค่า
MGL คังกัล ทามิรา 
*ตัวตบหัวเสายอดเยี่ยม
THA ธนัสถ์ บำรุงภักดี
*ตัวตบตรงข้ามยอดเยี่ยม
MGL คังกัล ทามิรา 
*ตัวบล็อกกลางยอดเยี่ยม
UZB อาซิซเบ็ก คุชโครอฟ
*ตัวเซตยอดเยี่ยม
THA สราญจิต เจริญสุข
*เสิร์ฟยอดเยี่ยม
UZB อาซิซเบ็ก คุชโครอฟ
*ตัวรับอิสระยอดเยี่ยม
THA ธนภัทร เจริญสุข
ที่มา:รางวัลส่วนบุคคลวอลเลย์บอลไทยแลนด์ลีก 2022-23

** ดูเพิ่ม**
 สโมสรวอลเลย์บอลหญิงนครราชสีมา ในฤดูกาล 2022–23

**อ้างอิง**
หมวดหมู่:ฤดูกาลแข่งขันของสโมสรวอลเลย์บอลนครราชสีมา
หมวดหมู่:วอลเลย์บอลในประเทศไทย
นครราชสีมา
นครราชสีมา
สโมสรวอลเลย์บอลหญิงนครราชสีมา ในฤดูกาล 2022–23

การแข่งขันวอลเลย์บอลของสโมสรวอลเลย์บอลหญิงนครราชสีมา หรือ นครราชสีมา ฮุ่ยหวาง คิวมินซี วีซี ตามชื่อผู้สนับสนุน ประจำปี พ.ศ. 2565–พ.ศ. 2566

**รายชื่อผู้เล่น**
ข้อมูลอัปเดต ณ มกราคม พ.ศ. 2566

**ผู้เล่นต่างชาติ**
 ที่มา : รายชื่อกีฬาสโมสรวอลเลย์บอลหญิงนครราชสีมา ในฤดูกาล 2022–23 

**การแข่งขันไทยแลนด์ลีก**

**เลกแรก**
ตารางคะแนน 

**ผลการแข่งขัน**

**เลกสอง**
ตารางคะแนน 

**ผลการแข่งขัน**

**รอบไฟนอล 4**

**ผลการแข่งขัน**

**ผลการแข่งขันประจำฤดูกาล**

**รางวัลบุคคล**
ผู้เล่นทรงคุณค่า
THA อรอุมา สิทธิรักษ์ 
*ตัวตบหัวเสายอดเยี่ยม
THA อรอุมา สิทธิรักษ์
*ตัวบล็อกกลางยอดเยี่ยม
THA ชิตพร กำลังมาก
*ตัวเซตยอดเยี่ยม
THA สิริมา มานะกิจ
ที่มา:รางวัลส่วนบุคคลวอลเลย์บอลไทยแลนด์ลีก 2022-23

** ดูเพิ่ม**
 สโมสรวอลเลย์บอลชายนครราชสีมา ในฤดูกาล 2022–23

**อ้างอิง**
หมวดหมู่:ฤดูกาลแข่งขันของสโมสรวอลเลย์บอลนครราชสีมา
หมวดหมู่:วอลเลย์บอลในประเทศไทย
นครราชสีมา
นครราชสีมา
นิก โกเมซ

นิก โกเมซ (Nick Gomez) เป็นนักแสดงชาวอเมริกันที่มีชื่อเสียงจากบทบาทของเขาในเรื่อง เดอะวอล์กกิงเดด, เด็กซ์เตอร์ และ เดอะเรดโร้ด

**อาชีพ**
โกเมซเริ่มแสดงตั้งแต่ยังเป็นเด็ก ซึ่งมีกองถ่ายภาพยนตร์เรื่องหนึ่งถ่ายทำใกล้บ้านเขาและเขาก็ได้เข้าไปดูบ่อย ๆ จนผู้กำกับมักจะใช้เขาเป็นนักแสดงสมทบ เขามีบทบาทที่มีบทพูดครั้งแรกในเรื่อง ยังกันส์ 2  ได้พูดคำเดียว โดยสนทนากับคีเฟอร์ ซูเธอร์แลนด์
โกเมซมีบทบาทสมทบมากมายในภาพยนตร์และโทรทัศน์ บทบาททางโทรทัศน์ที่โดดเด่นที่สุดของเขาคือ เจย์ ในเรื่อง ทรีม, โทมัสในเรื่อง เดอะวอล์กกิงเดด, ฮาเวียร์ เอล ซาโป กุซมัน ในเรื่อง เด็กซ์เตอร์, และแฟรงค์ มอร์แกนในเรื่อง เดอะเรดโร้ด้
ผลงานภาพยนตร์ของโกเมซได้แก่ จีไอโจ สงครามระห่ำแค้นคอบร้าทมิฬ, เดอะเซฟวิ่งเกมส์, และ วันแห่งการคำนวณ

**อ้างอิง == 


**แหล่งข้อมูลอื่น == - 0327063
หมวดหมู่:นักแสดงอเมริกัน
วัดบางเสียด

วัดบางเสียด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเตย อำเภอเมืองพังงา จังหวัดพังงา  เจ้าอาวาสรูปปัจจุบันคือ พระอธิการเคลือบ จิตตาวิโล
วัดบางเสียด แรกเริ่มสร้างวัดมีพระธุดงค์มาพักอยู่ประมาณ พ.ศ. 2415 ชาวบ้านได้เริ่มสร้างวัดขึ้น มีลักษณะเป็นที่พักสงฆ์ถวายพอได้อาศัยเป็นที่บำเพ็ญกุศล ต่อมาเมื่อ พ.ศ. 2440 จึงได้มีเสนาสนะมั่นคง มีพระสงฆ์อยู่จำพรรษามากขึ้นจนได้รับสถานะเป็นวัด ได้รับพระราชทานวิสุงคามสีมาเมื่อวันที่ 4 สิงหาคม พ.ศ. 2465 เขตวิสุงคามสีมากว้าง 48 เมตร ยาว 54 เมตร ได้ผูกพัทธสีมาเมื่อประมาณ พ.ศ. 2470 ได้รับพระราชทานวิสุงคามสีมาครั้งหลังเมื่อวันที่ 2 กรกฎาคม พ.ศ. 2551
ตามประวัติวัดระบุว่าพระเขมรได้ธุดงค์มาจากไหนไม่มีใครทราบ ได้ปักกรดพักอาศัยอยู่เพื่อปฏิบัติธรรมในดงไม้สีเสียดหมู่บ้านบางเสียด ชาวบ้านได้ร่วมกันสร้างวัดให้ ต่อมาได้เคลื่อนย้ายจากที่เดิมมาสร้างใหม่ทางทิศตะวันตกติดต่อกับที่เดิมซึ่งชาวบ้านเรียกสถานที่เดิมว่า "วัดเก่า" หรือ "วัดนอก"

อาคารเสนาสนะที่สำคัญ ได้แก่ อุโบสถหลังเก่า กว้าง 11 เมตร ยาว 16 เมตร โครงกร้างก่ออิฐถือปูนออกเฉียงทั้ง 4 ด้าน มีกำแพงล้อมรอบ ศาลาการเปรียญกว้าง 11 เมตร ยาว 21 เมตร สร้างเมื่อ พ.ศ. 2521 โครงสร้างคอนกรีตเสริมเหล็ก มีกำแพงล้อมรอบ กุฏิสงฆ์จำนวน 4 หลัง โครงสร้างคอนกรีตเสริมเหล็ก 2 หลัง อาคารไม้ 2 หลัง ปูชนียวัตถุที่สำคัญ ได้แก่ พระประธานในอุโบสถ พระเพลากว้าง 1.37 เมตร ปางมารวิชัย นางพลพิทักษ์ (ยกอิ่น กำลัง) เป็นผู้สร้างถวายไว้เมื่อ พ.ศ. 2497 พระพุทธรูปทองเหลืองอีกองค์หนึ่งพระเพลากว้าง 93 เซนติเมตร ปางมารวิชัย นางสิว อุดมผล สร้างถวายไว้เมื่อ พ.ศ. 2522 มีพระพุทธรูปทองคำ 3 องค์ พระพุทธรูปเงิน 1 องค์ ขนาดพระเพลาเท่ากัน คือกว้าง 1 นิ้วฟุต

**รายนามเจ้าอาวาส**
 พระธุดงค์ไม่ทราบนาม พ.ศ. 2415–2421- พระขุนสวัสดิ์ พ.ศ. 2421–2431- พระดำ พ.ศ. 2431–2443- พระหนู พ.ศ. 2443–2445- พระทอง พ.ศ. 2445–2447- พระสมุห์ชู พ.ศ. 2447–2456- พระครูอรรถสารสุนทร พ.ศ. 2456–2479- พระทวี พ.ศ. 2479–2483- พระอธิการปู่ พ.ศ. 2483–2498- พระเปีย พ.ศ. 2498–2499- พระอธิการอ้าย รัตนโชโต พ.ศ. 2499–2502- พระครูสุนทรธรรมคุณ พ.ศ. 2502–2503- พระริ่น พ.ศ. 2503-2504- พระเมฆ จันทวัณโณ พ.ศ. 2504–2513- พระอธิการเคลือบ จิตตาวิโล พ.ศ. 2513–

**อ้างอิง**
บางเสียด
หมวดหมู่:โบราณสถานในจังหวัดพังงา
กฎหมายป้องกันความฟุ่มเฟือย

Le Courtisan suivant le Dernier Édit (แปล: ข้าราชบริพารปฏิบัติตามพระบรมราชโองการฉบับสุดท้าย) โดย อับราฮัม บอสส์ – ปรากฎภาพข้าราชบริพารชาวฝรั่งเศสกำลังเก็บเสื้อผ้าที่มีลูกไม้ ริบบิ้น และแขนเสื้อแบบผ่า และให้แต่งแบบสุภาพแทน โดยเป็นไปตามพระราชกฤษฎีกาปี 1633
กฎหมายป้องกันความฟุ่มเฟือย (Sumptuary law, จากภาษาละติน sūmptuāriae lēgēs) เป็นกฎหมายที่บัญญัติมาเพื่อควบคุมการบริโภค โดยทางพจนานุกรมกฎหมายของแบล็ค (Black's Law Dictionary) ได้นิยามมันเอาไว้ว่า "กฎหมายที่ถูกบัญญัติมาเพื่อยับยั้งความหรูหราหรือความฟุ่มเฟือย โดยเฉพาะอย่างยิ่งกับการใช้จ่ายอย่างเกินควรกับเครื่องแต่งกาย อาหาร เฟอร์นิเจอร์ ฯลฯ" ในอดีต มันมีจุดมุ่งหมายเพื่อกำหนดและส่งเสริมการจัดช่วงชั้นทางสังคมและศีลธรรมผ่านการจำกัดการบริโภคเสื้อผ้า อาหาร และรายจ่ายฟุ่มเฟือย โดยการจำกัดมักขึ้นอยู่กับตำแหน่งทางสังคมของแต่ละบุคคล

**อ้างอิง**
หมวดหมู่:ประวัติศาสตร์เครื่องแต่งกาย
หมวดหมู่:ประวัติศาสตร์กฎหมาย
หมวดหมู่:กฎหมายโรมัน
หมวดหมู่:ชนชั้นทางสังคม
มาร์ค ลินน์-เบเกอร์

มาร์ค ลินน์-เบเกอร์ (Mark Linn-Baker; เกิด 17 มิถุนายน พ.ศ. 2497) เป็นนักแสดงและผู้กำกับชาวอเมริกัน ซึ่งรับบทเป็นเบนจี้ สโตนในภาพยนตร์เรื่อง มายเฟวัวริตเยียร์  และ แลร์รี แอปเปิลตัน ในละครซิตคอมโทรทัศน์เรื่อง คนแปลกหน้าที่สมบูรณ์แบบ

**ผลงานการแสดง**

**ภาพยนตร์**

**อ้างอิง == 


**แหล่งข้อมูลอื่น== 
*513021
*700
*42587

หมวดหมู่:นักแสดงอเมริกัน 
หมวดหมู่:บุคคลที่เกิดในปี พ.ศ. 2497
มนาสลุ

มนาสลุ (मनास्लु; Manaslu) บ้างทับศัพท์เป็น มนัสลู เป็นภูเขาที่สูงที่สุดเป็นอันดับแปดของโลก ที่ความสูง ft จากระดับน้ำทะเล เป็นส่วนหนึ่งของมานสิริหิมัล ซึ่งเป็นส่วนหนึ่งของหิมาลัยในเนปาล ชื่อมนาสลุแปลว่า "เขาแห่งวิญญาณ" มาจากคำสันสกฤต มนส แปลว่าผู้มีปัญญาหรือดวงวิญญาณ การพิชิตเขามนาสลุครั้งแรกสำเร็จในวันที่ 9 พฤษภาคม 1956 โดย Toshio Imanishi และ Gyalzen Norbu จากญี่ปุ่น ว่ากันว่า "มนาสลุเป็นภูเขาของชาวญี่ปุ่น เหมือนที่ชาวบริเตนมองเอเวอเรสต์เป็นเขาของตน" อันเนื่องมาจากความพยายามที่ล้มเหลวหลายครั้งของชาวบริเตนในการพิชิตเขาเอเวอเรสต์ก่อนที่เอ็ดมันด์ ฮิลลารี จะพิชิตเขาสำเร็จ
ยอดเขาของมนาสลุถือว่าสูงที่สุดในอำเภอโกรข่า และตั้งอยู่ห่างไป abbr=on ทางตะวันออกของอันนาปุรนะ เนื่องด้วยลักษณะสันเขาที่ยาวและยังเต็มไปด้วยหุบเขาธารน้ำแข็ง ทำให้สามารถปีนมนาสลุได้จากทุกทิศทาง ก่อนจะมาถึงยอดเขาที่ชันขึ้นในตอนปลายเหนือภูมิทัศน์โดยรอบ ลักษณะนี้ยังสามารถเห็นได้แม้จากไกล ๆ
ภูมิภาคมนาสลุมีตัวเลือกในการไต่เขามากมาย เส้นทางไต่เขาที่นิยมที่สุดของมนาสลุมีความยาว mi และได้รับการอนุมัติให้ไต่ในเส้นทางนี้ได้ในปี 1991 โดยรัฐบาลเนปาล เส้นทางนี้เป็นการเดินตรมเส้นทางค้าเกลือในสมัยโบราณ ไปตามแม่น้ำพุทธิคันทกี ขาไปจะสามารถมองเห็นยอดเขารวม 10 ยอดที่สูงกว่า 0 ในจำนวนนี้มีอยู่สองสามเขาที่สูงเกิน 0 จุดสูงสุดในเส้นทางไต่เขาคือพื้นที่ลารกยา-ลา ซึ่งอยู่สูง 0 จากระดับน้ำทะเล ข้อมูลจากพฤษภาคม 2008 มีการไต่เขามนาสลุแล้ว 297 ครั้ง และมีการเสียชีวิตขณะไต่เขาอยู่ที่ 53 ราย
ด้านสามด้านของเขามนาสลุมีลักษณะเป็นขั้นบันไดไล่ระดับลงมา มีการอยู่อาศัยและทำการเกษตรอยู่บ้างประราย นอกจากการพิชิตเขามนาสลุแล้ว การเดินเท้าทางไกล (trekking) ยังเป็นอีกหนึ่งกิจกรรมยอดนิยมในมนาสลุ โดยเฉพาะในฐานะส่วนหนึ่งของวงมนาสลุ ซึ่งเป็นเส้นทางเดินเท้าทางไกลที่นิยมของเนปาล นอกจากนี้ "มนาสลุหิมัล" ซึ่งเป็นชื่อที่รู้จักกันในบรรดานักเดินเท้าทางไกล ยังเป็นจุดที่สามารถมองเห็นทิวของเขาหิมาลัย รวมถึงยังมีโอกาสให้ได้ติดต่อมีปฏิสัมพันธ์กับกลุ่มชาติพันธุ์พื้นเมืองต่าง ๆ ในหมู่บ้านที่กระจัดกระจายไปทั่วมนาสลุ อย่างไรก็ดี เส้นทางเดินเท้าทางไกลนี้เป็นการเดินเท้าไปตามภูมิประเทศแบบภูเขา ซึ่งมีความเสี่ยงต่อสภาพอากาศแปรปรวน ฝน ดินถล่ม นอกจากนี้ยังมีอาการป่วยอย่างอุณหภูมิร่างกายต่ำ และ อาการเมาที่สูง ไปจนถึงการปะกับจามรี ทำให้เส้นทางเดินนี้เป็นเหมือนการทดสอบความทนทานของร่างกาย
ในเดือนธันวาคม 1998 ได้มีการประกาศพื้นที่อนุรักษ์มนาสลุภายใต้กฎหมายการอนุรักษ์พื้นที่ทางธรรมชาติของเนปาล มีพื้นที่อนุรักษ์รวม mi2 ภายใต้ National Trust for Nature Conservation (NTNC) เพื่ออนุรักษ์และจัดการทรัพยากรทางธรรมชาติอย่างยั่งยืน, สนับสนุนการท่องเที่ยวเชิงอนุรักษ์ และเพื่อช่วยเหลือสภาพความเป็นอยู่และสร้างรายได้แก่คนในพื้นที่มนาสลุ

**อ้างอิง**

**บรรณานุกรม**
หมวดหมู่:เทือกเขาหิมาลัย
หมวดหมู่:ภูเขาในประเทศเนปาล
สถาบันจิตเวชศาสตร์สมเด็จเจ้าพระยา

สถาบันจิตเวชศาสตร์สมเด็จเจ้าพระยา (หรือที่รู้จักในชื่อโรงพยาบาลสมเด็จเจ้าพระยา) เป็นโรงพยาบาลจิตเวชในเขตคลองสาน กรุงเทพมหานคร ประเทศไทย ซึ่งอาคารหลังเดิมได้รับการออกแบบโดยสถาปนิกชาวอังกฤษและดูแลโดยแพทย์ชาวอังกฤษ ดร. มอร์เดน คาร์ธิว ที่ได้รับการก่อตั้งขึ้นในฐานะเป็นโรงพยาบาลคนเสียจริต ในฐานะโรงพยาบาลจิตเวชแห่งแรกและเป็นโรงพยาบาลที่เก่าแก่ที่สุดอันดับสองของประเทศไทย โรงพยาบาลแห่งนี้จึงเป็นที่รู้จักในฐานะผู้บุกเบิกการรักษาผู้ป่วยทางจิตอย่างมีมนุษยธรรมภายในประเทศ

**ประวัติ**
โรงพยาบาลนี้ได้รับการก่อตั้งขึ้นตามพระบรมราชโองการของพระบาทสมเด็จพระจุลจอมเกล้าเจ้าอยู่หัวใน พ.ศ. 2432 โดยเริ่มแรกมีเนื้อที่ห้าไร่ริมฝั่งแม่น้ำเจ้าพระยา ทศวรรษต่อมา ได้ย้ายมาอยู่ที่วิทยาเขต 44 ไร่ในปัจจุบัน ชื่อเดิมของโรงพยาบาลนี้คือ "โรงพยาบาลคนเสียจริต" (Hospital for the Mentally Ill) ซึ่งต่อมาได้เปลี่ยนเป็น "โรงพยาบาลโรคจิตต์ธนบุรี" (Thon Buri Psychosis Hospital) ครั้นเมื่อฝน แสงสิงแก้ว เข้ารับตำแหน่งผู้อำนวยการโรงพยาบาลจิตเวช เขาได้เปลี่ยนชื่อเป็น "โรงพยาบาลสมเด็จเจ้าพระยา" ใน พ.ศ. 2497 เพื่อขจัดมลทินที่เกี่ยวข้องกับชื่อเดิมของโรงพยาบาล โดยชื่อใหม่นี้คือชื่อถนนสมเด็จเจ้าพระยาที่ก่อตั้งสถาบัน ต่อมา ใน พ.ศ. 2498 โรงพยาบาลนี้ได้เริ่มจัดโปรแกรมการฝึกเพื่อเพิ่มความเชี่ยวชาญในด้านจิตเวชศาสตร์และสุขภาพจิต ไม่นานหลังจากที่สมาคมจิตแพทย์แห่งประเทศไทยได้รับการก่อตั้ง
คลินิกสุขวิทยาจิตเปิดขึ้นในโรงพยาบาลสมเด็จเจ้าพระยาหลังจากประสบความสำเร็จในการฝึกอบรมจากทีมผู้เชี่ยวชาญที่ศึกษาสุขวิทยาจิต, จิตเวชศาสตร์เด็ก, จิตวิทยาคลินิก และสังคมสงเคราะห์จิตเวช โดยส่วนนี้ได้ขยายเพิ่มเติมเพื่อให้บริการจิตใจผู้ป่วยนอก เมื่อก่อตั้งศูนย์สุขภาพจิตเด็ก โรงพยาบาลดังกล่าวได้เริ่มให้บริการผู้ป่วยนอกใน พ.ศ. 2513 เนื่องจากการขาดแคลนบุคลากร
โรงพยาบาลนี้ได้รับการยกฐานะเป็นแผนกตามพระราชกฤษฎีกาปรับโครงสร้างกรมการแพทย์ พ.ศ. 2517 ครั้น พ.ศ. 2545 โรงพยาบาลดังกล่าวได้เปลี่ยนชื่อเป็น "สถาบันจิตเวชศาสตร์สมเด็จเจ้าพระยา"
ทั้งนี้ วิทยาเขตของสถาบันมีต้นไม้อายุมากกว่าหนึ่งศตวรรษ ซึ่งนายแพทย์ สินเงิน สุขสมปอง ผู้อำนวยการโรงพยาบาล เชื่อว่าความเขียวขจีช่วยให้ผู้ป่วยจิตสงบได้ ผู้บริหารไม่ยอมตัดต้นไม้เพื่อขยายพันธุ์ และเชิญบุคคลสำคัญให้ปลูกต้นไม้ในโอกาสพิเศษ


**ดูเพิ่ม**
 โรงพยาบาลศรีธัญญา

**อ้างอิง**

**แหล่งข้อมูลอื่น**
 100064537156161
หมวดหมู่:โรงพยาบาลในกรุงเทพมหานคร
หมวดหมู่:โรงพยาบาลจิตเวชในประเทศไทย
หมวดหมู่:สิ่งก่อสร้างในเขตคลองสาน
หมวดหมู่:โบราณสถานในเขตคลองสาน
หมวดหมู่:โรงพยาบาลที่ก่อตั้งในปี พ.ศ. 2432
จินเจอร์ กอนซากา

จินเจอร์ กอนซากา (Ginger Gonzaga; เกิด 17 พฤษภาคม ค.ศ. 1983) เป็นนักแสดงตลกชาวอเมริกัน เธอแสดงเป็น นิกกี้ รามอส เพื่อนสนิทของ เจนนิเฟอร์ วอลเตอร์ส/ชี-ฮัลค์ ในซีรีส์ของดิสนีย์+เรื่อง ชี-ฮัลค์: ทนายสายลุย

**ผลงานการแสดง**

**ภาพยนตร์**

**อ้างอิง == 


**แหล่งข้อมูลอื่น== - 2668086- gingerthejester

หมวดหมู่:นักแสดงอเมริกัน 
หมวดหมู่:บุคคลที่เกิดในปี พ.ศ. 2526
จอช เซการ์รา

จอช เซการ์รา (Josh Segarra; เกิด 3 มิถุนายน พ.ศ. 2529) เป็นนักแสดงชาวอเมริกัน เขามีชื่อเสียงจากบทบาทในซีรีส์โทรทัศน์เรื่อง ดิอิเล็กทรอนิกส์คอมพานี, ไซเรนส์ และ แอร์โรว์ รวมถึงเป็นผู้ริเริ่มบทบาทของ เอมิลิโอ เอสเตฟาน ในละครเพลงเรื่อง ออนยัวร์ฟีท! ผลงานทางโทรทัศน์อื่น ๆ ของเขาได้แก่ ชิคาโก พี.ดี., ดิอาเธอร์ทู และ ออเรนจ์อิสเดอะนิวแบล็ก ในขณะที่ผลงานการแสดงละครเวทีของเขา ได้แก่ ละครเพลงเรื่อง ลิซิสตราตา โจนส์ และ ด็อกไฟท์

**ผลงานภาพยนตร์**

**ภาพยนตร์**

**อ้างอิง == 


**แหล่งข้อมูลอื่น== - 2019219- 490754- 41588

หมวดหมู่:นักแสดงอเมริกัน 
หมวดหมู่:บุคคลที่เกิดในปี พ.ศ. 2529
จอน บาส

จอน เบส (Jon Bass; เกิด 22 กันยายน พ.ศ. 2532) เป็นนักแสดงชาวอเมริกัน เขามีชื่อเสียงจากบทบาทในเรื่อง ชี-ฮัลค์: ทนายสายลุย, ซูเปอร์ปั้ม, เบย์วิช และซีรีส์ตลกเรื่อง บิ๊กไทม์อินฮอลลีวู้ด, เอฟแอล

**ผลงานการแสดง**

**ภาพยนตร์**

**อ้างอิง == 


**แหล่งข้อมูลอื่น== - 4723712

หมวดหมู่:นักแสดงอเมริกัน 
หมวดหมู่:บุคคลที่เกิดในปี พ.ศ. 2532
ริส โคอิโร

ริส โคอิโร (John Rhys Coiro; เกิด 12 มีนาคม พ.ศ. 2522) เป็นนักแสดงภาพยนตร์ โทรทัศน์ และ เวที ชาวอเมริกัน เขาเริ่มแสดงในบรอดเวย์ แต่มีชื่อเสียงที่สุดจากบทบาทในจอ เช่น บิลลี่ วอลช์ในซีรีส์ทางโทรทัศน์เรื่อง เอนทัวเรจ

**ผลงานการแสดง**

**ภาพยนตร์**

**อ้างอิง == 


**แหล่งข้อมูลอื่น== 

หมวดหมู่:นักแสดงอเมริกัน 
หมวดหมู่:บุคคลที่เกิดในปี พ.ศ. 2522
เหตุระเบิดในอิสตันบูล พ.ศ. 2565

เมื่อวันที่ df=y เวลา 16:20 น. เวลาท้องถิ่น เกิดเหตุระเบิดบนถนนอิสติกลัล ในย่านเบอโยฆลู อิสตันบูล ประเทศตุรกี มีผู้เสียชีวิตในที่เกิดเหตุหกราย และบาดเจ็บอีก 81 คน
นครอิสตันบูลเป็นเป้าของการโจมตีจากกลุ่มก่อการร้ายมาแล้วในปี 2015 และ 2016 โดยกลุ่มรัฐอิสลาม (ไอเอส) และกองกำลังที่เกี่ยวข้องกันกับพรรคแรงงานเคอร์ดิสถาน (PKK) ก่อนหน้าในปี 2016 รัฐอิสลามเคยก่อเหตุระเบิดพลีชีพในพื้นที่เดียวกันนี้ มีผู้เสียชีวิตสี่ราย
ไม่มีกลุ่มใดออกมาอ้างความรับผิดชอบต่อเหตุก่อการร้ายนี้ ในขณะที่รัฐบาลตุรกีสงสัยว่าเป็นกลุ่มแบ่งแยกดินแดนเคอร์ดิสถาน โดยเฉพาะพรรค PKK และ PYD สัญชาติซีเรีย-เคอร์ดิช โดย PKK ปฏิเสธความรับผิดชอบ

**อ้างอิง**
หมวดหมู่:ประเทศตุรกีในปี พ.ศ. 2565
หมวดหมู่:การก่อการร้ายในอิสตันบูล
หมวดหมู่:การก่อการร้ายในปี พ.ศ. 2565
แม่แบบ:เหตุการณ์ปัจจุบัน/2565 พฤศจิกายน 22

ความขัดแย้งและการโจมตีทางอาวุธ- การรุกรานยูเครนโดยรัสเซีย พ.ศ. 2565
** เยอรมนีกล่าวว่าจะติดตั้งระบบขีปนาวุธพื้นผิวสู่อากาศแพทริออตที่ชายแดนโปแลนด์-ยูเครน เพื่อปกป้องน่านฟ้าของโปแลนด์ Mariusz Błaszczak รัฐมนตรีว่าการกระทรวงกลาโหมโปแลนด์กล่าวว่าเขายอมรับข้อเสนอของเยอรมนี  (International Business Times)- ความไม่สงบในชายแดนภาคใต้ของประเทศไทย
** เกิดเหตุคาร์บอมบ์ที่สถานีตำรวจในจังหวัดนราธิวาส ส่งผลให้มีผู้เสียชีวิต 1 รายและบาดเจ็บอีก 30 ราย  (อัลญะซีเราะฮ์)  (ไทยพีบีเอส)
ความสัมพันธ์ระหว่างประเทศ- รัฐสภาออสเตรเลียให้สัตยาบันต่อข้อตกลงการค้าเสรีกับอินเดีย  (ไทม์สนาวนิวส์)
กีฬา- ฟุตบอลโลก 2022
** ทีมฟุตบอลซาอุดีอาระเบียเอาชนะทีมฟุตบอลอาร์เจนตินา 2 ประตูต่อ 1 อย่างพลิกความคาดหมาย ความพ่ายแพ้ครั้งนี้ทำให้อาร์เจนตินาไม่สามารถทำลายสถิติไร้พ่าย 37 นัดติดต่อกันของทีมฟุตบอลอิตาลีในการแข่งขันระดับนานาชาติลงได้  (เอ็นพีอาร์)
}
เอเปค 2003

เอเปค 2003 เป็นการประชุมระหว่าง 21 ประเทศสมาชิกความร่วมมือทางเศรษฐกิจเอเชีย-แปซิฟิก ซึ่งมีกำหนดจัดขึ้นที่ประเทศไทย ตลอดทั้งปี พ.ศ. 2546 มีการประชุมหลายครั้งทั่วประเทศไทยเพื่อหารือเกี่ยวกับสภาพเศรษฐกิจในปัจจุบันและนโยบายระดับโลกในอนาคต มีการประชุมสุดยอดผู้นำเขตเศรษฐกิจในวันที่ 20-21 ตุลาคม พ.ศ. 2546 ที่ ทำเนียบรัฐบาล และพระที่นั่งอนันตสมาคม กรุงเทพมหานคร ประธานาธิบดีจอร์จ ดับเบิลยู. บุช ของสหรัฐ ได้เข้าร่วมการประชุมสุดยอดผู้นำ ก่อนจะเดินทางไปเยือนอินโดนีเซีย ญี่ปุ่น ฟิลิปปินส์ สิงคโปร์ และออสเตรเลียต่อ โดยมีการกำหนดประเด็นสำคัญที่อาจเกิดขึ้นระหว่างการประชุมเอเปค และการเยือนเอเชียตะวันออกของประธานาธิบดีบุช

**หัวข้อหลัก**
หัวข้อของการประชุมเอเปค 2003 คือ "โลกแห่งความแตกต่าง: หุ้นส่วนเพื่ออนาคต" (Different worlds: Partnership for the Future) ซึ่งมีจุดมุ่งหมายเพื่อรวบรวมศักยภาพที่ยิ่งใหญ่ที่สุดของเขตเศรษฐกิจเอเปคทั้งหมดเพื่อรับมือกับความท้าทายในอนาคต โดยเฉพาะอย่างยิ่งการค้าเสรีและเปิดกว้างของเอเปคและการลงทุนในประเทศที่พัฒนาแล้วของเอเปค หัวข้อหลักนี้ได้รับการขยายโดยชุดรูปแบบย่อย 5 หัวข้อที่ออกแบบมาเพื่อชี้นำคณะทำงานของเอเปคในการบรรลุวัตถุประสงค์ของการประชุม

**โลโก้**
โลโก้ของการประชุมสุดยอดเป็นภาพเรือพระที่นั่งสุพรรณหงส์ ซึ่งเป็นเรือพระที่นั่งของพระมหากษัตริย์ไทย เป็นสัญลักษณ์ของมรดกและวัฒนธรรมของประเทศไทย และความผูกพันอันแน่นแฟ้นของความสัมพันธ์ทางประวัติศาสตร์ เศรษฐกิจ สังคมและวัฒนธรรมของประเทศสมาชิกเอเปค ลูกโลกหมุนรอบเรือหลวงแสดงถึงค่านิยมของเอเปค ได้แก่ พลวัต การเชื่อมต่อโครงข่าย ความร่วมมือทางเศรษฐกิจระดับโลก และลัทธิภูมิภาค

**ดูเพิ่ม**
การประชุมสุดยอดเอเปคที่ไทยเป็นเจ้าภาพ- เอเปค 1992- เอเปค 2022

**อ้างอิง**

**แหล่งข้อมูลอื่น**
 เอเปค 2003
หมวดหมู่:การประชุมในปี พ.ศ. 2546
หมวดหมู่:การประชุมทางการทูตในประเทศไทย
หมวดหมู่:เหตุการณ์ในกรุงเทพมหานคร
หมวดหมู่:ประเทศไทยในปี พ.ศ. 2546
หมวดหมู่:เศรษฐกิจของประเทศไทย
หมวดหมู่:ความร่วมมือทางเศรษฐกิจเอเชีย-แปซิฟิก
Add oil

"Add oil" (แปล: เติมน้ำมัน) เป็นข้อความในภาษาอังกฤษแบบฮ่องกงที่ใช้เพื่อให้กำลังใจหรือแสดงความสนับสนุนแก่บุคคลอื่น คำนี้มาจากวลีภาษาจีน กาเหยา (หรือ เจียโหยว; ) คำว่า "แอดออยล์" นี้แปลตรงตัวมาจากวลีในภาษากวางตุ้ง และมีที่มาจากฮ่องกง ใช้สื่อสารกันทั่วไปในชาวฮ่องกงที่พูดสองภาษา 
"Add oil" สามารถแปลหยาบ ๆ ได้ว่า "สู้สู้" ("Go for it") กระนั้น วลีภาษากวางตุ้งนี้มักได้รับการยอมรับว่าเป็น "คำที่ยากที่สุดที่จะแปลให้ดี" ("the hardest to translate well") คำแปลตรงตัวนี้เป็นผลมาจากชิงลิช และคำยังถูกบรรจุอยู่ใน พจนานุกรมภาษาอังกฤษของออกซเฟิด ในปี 2018

**ศัพทมูลและประวัติศาสตร์**
ในภาษากวางตุ้ง คำว่า กา (加; gā) แปลว่า "เติม" ("add") และ เหยา (油; yáu) แปลว่า "น้ำมัน" หรือ "เชื้อเพลิง" มีการอ้างว่าคำนี้มีใช้ครั้งแรกในภาษากวางตุ้งมาจากคำเชียร์ในมาเก๊ากรังปรีซ์ในยุคทศวรรษ 1960s เพื่อสื่อถึงการเหยียบคันเร่งก๊าสให้แรงขึ้น ซึ่งจะทำให้รถวิ่งเร็วขึ้นและมีความเร่งมากขึ้น หรือเป็นคำแทนการเติมน้ำมันลงถัง ในเวลานั้น คำนี้ใช้เป็น "คำเชียร์สำหรับทุกสถานการณ์" และมีใช้เฉพาะในภาษาจีนกลาง และ กวางตุ้ง
รูปอักษรโรมัน ga yau และคำแปลตรงตัวว่า add oil ถูกใช้บ่อยมากขึ้นอันเป็นผลจากจำนวนของชาวฮ่องกงที่พูดสองภาษามีอยู่มาก ส่วนรูปภาษาอังกฤษนั้นยิ่งมีใช้มากเป็นพิเศษในเยาวชนของฮ่องกง นอกจากนี้ ด้วยการสื่อสารผ่านตัวอักษรบนโลกออนไลน์ที่เพิ่มขึ้น มีส่วนทำให้วลีนี้ได้รับความนิยมสูงขึ้น
ในเดือนตุลาคม 2018 วลี "Add oil!" ได้รับการบรรจุลงในพจนานุกรมออกซเฟิดฉบับออนไลน์อย่างเป็นทางการ โดยระบุไว้ในหมวดหมู่ภาษาอังกฤษแบบฮ่องกง และยืนยันว่าคำนี้มีใช้มาตั้งแต่ปี 1964

**การใช้งาน**
การประท้วงเมื่อปี 2019-20 บนกำแพงเลนนอน
วลีนี้มีการใช้งานได้ยืดหยุ่นสำหรับใช้ให้กำลังใจ ยกตัวอย่างเช่นในประโยคว่า "Add oil, you can do it!" ("เติมน้ำมันนะ! เธอทำได้!") รวมถึงนิยมใช้ในการเชียร์นักกีฬาเช่นกัน
วลีได้รับความสนใจในระดับนานาชาติหลังการใช้งานในการประท้วงร่มเมื่อปี 2014. ศิลปินท้องถิ่นได้สร้าง "เครื่อง add oil" ขึ้น รวมถึงเปิดโอกาสให้ผู้สนับสนุนนานาชาติได้ทิ้งข้อความสนับสนุนชาวฮ่องกงไว้ด้วย
นอกจากนี้ ในระหว่างการประท้วงในปี 2019–20 ยังมีการใช้วลีนี้บ่อยมากเช่นกัน ทั้ง Add oil และคำกวางตุ้ง Gayau ถูกเขียนไว้บนกำแพงเลนนอนจำนวนสาก

**ดูเพิ่ม**
 กัมบัตเตเนะ! (頑張って) ในภาษาญี่ปุ่น- ไพติง! (파이팅) ในภาษาเกาหลี

**อ้างอิง ==
การแปลตรงตัว

การแปลตามรูปของภาษา หรือ การแปลตรงตัว (Literal translation) เป็นการแปลที่พยายามรักษาความหมายและโครงสร้างของภาษาต้นฉบับไว้ให้มากที่สุด โดยมีความถูกต้องแม่นยำเป็นหลัก แต่อาจมีการเปลี่ยนแปลงด้านโครงสร้างภาษาและการใช้คำ เพื่อให้เป็นไปตามหลักการใช้ภาษาของภาษาต้นฉบับ โดยการแปลในลักษณะนี้ มักใช้ในกลุ่มนักวิชาการที่ต้องการความถูกต้องของข้อเท็จจริง เพื่อจุดประสงค์ในด้านการศึกษาค้นคว้าหรือการนำไปปฏิบัติ เช่น การแปลฉลากยา ขั้นตอนการทดลอง คู่มือปฏิบัติการ กฎหมายสนธิสัญญาระหว่างประเทศ รายงานและเอกสารทางราชการ
การแปลตรงตัวเป็นที่มาของมุกตลกและความรู้นอกตำรามากมาย โดยมักจะเกิดขึ้นกับนักแปลที่ไม่มีประสบการณ์หรือการแปลด้วยเครื่องมือแปลภาษา เช่น ประโยคภาษารัสเซียที่ว่า "дух бодр, плоть же немощна" ("วิญญาณเต็มใจ แต่เนื้อหนังอ่อนแอ") แต่เมื่อนำมาแปลตรงตัวเป็นภาษาอังกฤษจะได้เป็น "The vodka is good, but the meat is rotten" ("วอดก้านั้นดี แต่เนื้อกลับเน่า")

**อ้างอิง**
หมวดหมู่:การสื่อสาร
หมวดหมู่:ภาษาศาสตร์
หมวดหมู่:ภาษาศาสตร์ประยุกต์
หมวดหมู่:การแปล
จาวล์

ดาดาร์ มุมไบ
จาวล์ หรือ ชาวล์ (อักษรโรมัน: chawl) เป็นรูปแบบที่อยู่อาศัยที่พบได้ในอินเดียตะวันตก ลักษณะคล้ายกับแฟลต โดยทั่วไปมีลักษณะสำคัญคือเป็นที่อยู่อาศัยแบบคุณภาพต่ำ และมักเกี่ยวข้องกับความยากจน มีการก่อสร้างจาวล์ย้อนกลับไปได้ถึงทศวรรษ 1700 เพื่อเป็นที่อยู่อาศัยของคนงานในโรงงาน
จาวล์มีรากฐานมาจากบอมเบย์ในสมัยอาณานิคม คนงานเดินทางอพยพย้ายถิ่นมายังบอมเบย์ซึ่งเป็นศูนย์กลางการค้าของบริษัทอินเดียตะวันออก จากทั่วทุกสารทิศ ที่ดินในบอมเบย์นั้นไม่ได้ถูกแบ่งสรรปันส่วนอย่างเท่ากัน พ่อค้าและเจ้าหน้าที่ของอังกฤษอาศัยในบ้านพักตากอากาศขนาดใหญ่โตโอ่อ่า ส่วนคนชนชั้นแรงงานมีพื้นที่ไม่มากเหลือให้อยู่อาศัย จึงเป็นที่มีมาของการก่อสร้างจาวล์ขึ้นในลักษณะอะพาร์ตเมนต์ห้องเดี่ยวขนาดเล็กที่ห้องหนึ่งอาจอาศัยได้ถึงห้าคน จาวล์จึงมีลักษณะแน่นแออัด, ไม่สะอาด และไม่ปลอดภัย รวมถึงยังมีราคาสูงกว่าที่อยู่อาศัยคล้ายกันในเมืองอื่น ๆ ของอินเดียในเวลานั้น ตลอดที่ผ่านมา ถึงแม้จะมีความพยายามของรัฐในการแทนที่จาวล์ด้วยที่อยู่อาศัยที่มีคุณภาพดีกว่า แต่ในมุมไบในปัจจุบันก็ยังคงเหลือจาวล์อยู่ในพื้นที่ที่ยากจนสุดขั้วของเมือง
จาวล์มักมีลักษณะสูง 4-5 ชั้น แต่ละชั้นมีห้อง 8-16  ห้อง เรียกว่า kholi ในอาคารจะมีบันไดกลางและทางเดินทางตลอดความยาวของชั้นแต่ละชั้น A จาวล์จำนวนมากสร้างล้อมลานกว้างเล็ก ๆ ตรงกลางสำหรับเป็นพื้นที่ส่วนกลางของผู้อยู่อาศัย จาวล์จำนวนมากสร้างมาจากไม้และมักไม่ได้รับการซ่อมแซมดูแลที่เหมาะสม จาวล์จำนวนมากจึงอยู่ในสภาพที่อันตรายต่อผู้อยู่อาศัย จนในบางครั้งต้องเกิดการย้ายออกเพราะกลัวอาคารถล่ม

**อ้างอิง**
หมวดหมู่:ที่อยู่อาศัยมนุษย์
หมวดหมู่:มุมไบ
หมวดหมู่:สังคมอินเดีย
หมวดหมู่:สถาปัตยกรรมอินเดีย
เอ็นทีที

เอ็นทีที (日本電信電話株式会社) เป็นบริษัทโทรคมนาคมของญี่ปุ่นที่มีสำนักงานใหญ่ในโตเกียว  เอ็นทีทีอยู่อันดับที่ 55 ใน Fortune Global 500 เอ็นทีทีเป็นบริษัทโทรคมนาคมที่ใหญ่เป็นอันดับสี่ของโลกในด้านรายได้ และเป็นบริษัทมหาชนที่ใหญ่เป็นอันดับสามในญี่ปุ่นรองจากโตโยต้า และโซนี่ ในเดือนมิถุนายน ค.ศ. 2022

**อ้างอิง**
หมวดหมู่:บริษัทที่ก่อตั้งในปี พ.ศ. 2495
อวตาร 4

อวตาร 4 (Avatar 4; Working title Avatar: The Tulkun Rider) เป็นชื่อเรียกสำหรับภาพยนตร์มหากาพย์บันเทิงคดีวิทยาศาสตร์เรื่องใหม่ที่ยังไม่มีชื่อที่กำกับ ผลิต ร่วมเขียนบท และร่วมตัดต่อโดย เจมส์ คาเมรอน เป็นภาคต่อของภาพยนตร์ปี ค.ศ. 2025 ที่จะมาถึงเรื่อง อวตาร 3 และเป็นภาคที่สี่ในแฟรนไชส์ อวตาร นำแสดงโดย แซม เวิร์ธธิงตัน, โซอี ซัลดานา รวมถึงนักแสดงคนอื่น ๆ ที่กลับมารับบทเดิม บทภาพยนตร์เขียนโดย เจมส์ คาเมรอน และ จอช ฟรีดแมน คาเมรอนกล่าวว่า อวตาร: ผู้ควบโทลคูน (Avatar: The Tulkun Rider) ได้รับการพิจารณาให้เป็นชื่อภาพยนตร์ที่เป็นไปได้ ภาพยนตร์มีกำหนดเข้าฉายเดิม 18 ธันวาคม ค.ศ. 2026 แต่ถูกเลื่อนฉายเป็น 21 ธันวาคม ค.ศ. 2029 โดยเทวนตี้เซ็นทูรีสตูดิโอส์ และมีแผนจะตามมาด้วยภาคต่อเรื่อง อวตาร 5 ในปี ค.ศ. 2031

**อ้างอิง**

**แหล่งข้อมูลอื่น**
 3095356
หมวดหมู่:ภาพยนตร์ที่ออกฉายในปี พ.ศ. 2569
หมวดหมู่:ภาพยนตร์ที่กำกับโดย เจมส์ คาเมรอน
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์ไซไฟ
หมวดหมู่:ภาพยนตร์แฟนตาซี
หมวดหมู่:ภาพยนตร์อเมริกัน
หมวดหมู่:ภาพยนตร์ผจญภัยในอวกาศ
หมวดหมู่:ภาพยนตร์ที่ถ่ายทำในรัฐฮาวาย
หมวดหมู่:ภาพยนตร์ที่ถ่ายทำในรัฐแคลิฟอร์เนีย
หมวดหมู่:ภาพยนตร์ที่ถ่ายทำในประเทศนิวซีแลนด์
หมวดหมู่:ภาพยนตร์ไอแมกซ์
หมวดหมู่:ภาพยนตร์มหากาพย์อเมริกัน
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์โลดโผนบันเทิงคดีแนววิทยาศาสตร์อเมริกัน
หมวดหมู่:ภาพยนตร์ที่ใช้การจับภาพเคลื่อนไหว
หมวดหมู่:ภาพยนตร์โดยทเวนตีท์เซนจูรีสตูดิโอส์
หมวดหมู่:ภาพยนตร์ผจญภัยในอวกาศอเมริกัน
หมวดหมู่:ภาพยนตร์สิ่งแวดล้อม
หมวดหมู่:ภาพยนตร์ผจญภัยโลดโผนอเมริกัน
นิมรา บูชา

นิมรา บูชา (; Nimra Bucha) เป็นนักแสดงชาวปากีสถานที่ปรากฏตัวในละครวิทยุ ภาพยนตร์ เว็บซีรีส์ และ ยังแสดงละครเวที เธอรับบทเป็น ซาดัต ฮัสซัน มันโต ในภาพยนตร์ของ สารมาด คูศาสตร์ เรื่อง มันโต ซึ่งทำให้เธอได้รับการเสนอชื่อชิงรางวัล ลักซ์สไตล์อวอร์ด สาขานักแสดงสมทบหญิงยอดเยี่ยม

**อาชีพ**
เธอเริ่มต้นอาชีพจากโรงละครทราเวิร์ส ในปี พ.ศ. 2549 ตอนนี้เธอกำลังแสดงในละครโทรทัศน์หลายเรื่องในช่องต่าง ๆ ผลงานที่มีชื่อเสียงของเธอ ได้แก่ แดม และ เมร่า ยาคีน

**อ้างอิง == 


**แหล่งข้อมูลอื่น== - 4143170- nimrabuchaofficial

หมวดหมู่:นักแสดงชาวปากีสถาน
ซามีนา อาหมัด

ซามีนา อาหมัด (Samina Ahmad) เป็นนักแสดงภาพยนตร์และโทรทัศน์ นักแสดงละครเวที โปรดิวเซอร์ และผู้กำกับชาวปากีสถาน เธอเป็นนักแสดงโทรทัศน์ผู้มีประสบการณ์ซึ่งมีประสบการณ์การทำงานมากกว่า 50 ปีในอุตสาหกรรมบันเทิงภาษาอูรดู อาหมัดแสดงให้กับซีรีส์ที่ประสบความสำเร็จของพีทีวี หลายเรื่อง ได้แก่ วาริส (1979), อาฮัต (1991) และ แฟมิลีฟรอนต์ (1997) หนึ่งในบทบาทล่าสุดของเธอ ได้แก่ ซีรีส์ตลกสี่ส่วนที่ได้รับความนิยมอย่างแพร่หลายของจีโอทีวีเรื่อง กิส กี อาเยจี บารัต (2009–2012) และซีรีส์ดราม่าคอมเมดี้ชื่อดังของฮัมทีวีเรื่อง ซูโน จันดา (2018) และภาคต่อ ซูโน จันดา 2 (2019) สำหรับรางวัลของเธอที่มีต่ออุตสาหกรรมโทรทัศน์ เธอได้รับรางวัลไพรด์ออฟเพอร์ฟอร์แมนซ์จากรัฐบาลปากีสถาน ในปี ค.ศ. 2011

**อ้างอิง == 


**แหล่งข้อมูลอื่น== - nm7613836

หมวดหมู่:นักแสดงชาวปากีสถาน 
หมวดหมู่:บุคคลที่เกิดในปี พ.ศ. 2489
มาเบล คาเดนา

มาเบล คาเดนา (Mabel Cadena; เกิด 23 กันยายน พ.ศ. 2533) เป็นนักแสดงโทรทัศน์ ละครเวที และภาพยนตร์ชาวเม็กซิกัน เธอได้ปรากฏตัวในโครงการต่าง ๆ ของเม็กซิโกได้แก่ ภาพยนตร์ปี ค.ศ. 2020, แดนซ์ออฟเดอะ 41 รับบท อมาดา ดิอาซ และซีรีส์โทรทัศน์เม็กซิกันปี ค.ศ. 2019 เรื่อง เฮอร์นัน ในบทเจ้าหญิงตลัซคาลเทคชื่อ เตกูเอลฮูเอตซิน เธอได้รับบทในภาพยนตร์อเมริกันเรื่องแรกในบท เนโมรา ในภาพยนตร์เรื่อง แบล็ค แพนเธอร์: วาคานด้าจงเจริญ ปี ค.ศ. 2022

**อ้างอิง == 


**แหล่งข้อมูลอื่น== - 5870099

หมวดหมู่:นักแสดงเม็กซิกัน 
หมวดหมู่:บุคคลที่เกิดในปี พ.ศ. 2533
แพตตี แฮร์ริสัน

แพตตี แฮร์ริสัน (Patti Harrison; เกิด 31 ตุลาคม ค.ศ. 1990) เป็นนักแสดงและนักแสดงตลกชาวอเมริกัน เธอมีชื่อเสียงจากบทบาทของเธอในซีรีส์ตลก เช่น ชริลล์ (2019–2021) และ ไอธิงยูชูดลีฟวิธทิม โรบินสัน (พ.ศ. 2562–ปัจจุบัน) รวมถึงภาพยนตร์ตลกเรื่อง ทูเกเธอร์ ทูเกเธอร์ (พ.ศ. 2564) โดยภาพยนตร์เรื่องหลังนี้ทำให้เธอได้รับการเสนอชื่อเข้าชิงรางวัลอินดีเพนเดนท์สปิริตอวอร์ด สาขานักแสดงนำหญิงยอดเยี่ยม

**ผลงานการแสดง**

**ภาพยนตร์**

**อ้างอิง == 


**แหล่งข้อมูลอื่น== - party_harderson- 8773928

หมวดหมู่:นักแสดงอเมริกัน 
หมวดหมู่:บุคคลที่เกิดในปี พ.ศ. 2533
เดวิด พาสเกซี

เดวิด พาสเกซี (David Pasquesi; เกิด 22 ธันวาคม ค.ศ. 1960) เป็นนักแสดงและนักแสดงตลกชาวอเมริกัน ผลงานภาพยนตร์ของเขา ได้แก่ กราวด์ฮอกเดย์, สเตรนเจอร์วิทแคนดี้, ควบคุมความกระตือรือร้นของคุณ, รีเทิร์นทูมี, อิไอซ์ฮาร์เวสต์, วีป, แอทโฮมวิทเอมี เซดาริส, ลอดจ์ 49 และ หนังสือของโบบา เฟตต์

**ชีวิตในวัยเด็ก**
พาสเกซีเกิดในชิคาโก และเติบโตในเลกบลัฟฟ์ รัฐอิลลินอยส์ เขาจบการศึกษาจาก โรงเรียนมัธยมเลคฟอเรสต์

**อ้างอิง == 


**แหล่งข้อมูลอื่น== 
*0664727- Dave Pasquesi's Official Site- NY Times Theater Review of TJ and Dave- TJ and Dave Website

หมวดหมู่:นักแสดงอเมริกัน 
หมวดหมู่:บุคคลที่เกิดในปี พ.ศ. 2503
เพอร์โซนา 5: แดนซ์ซิงอินสตาร์ไลท์

เพอร์โซนา 5: แดนซ์ซิงอินสตาร์ไลท์ (Persona 5: Dancing in Starlight lead=yes) เป็นวิดีโอเกมแนวริธึมที่พัฒนาและจัดจำหน่ายโดยแอตลัสสำหรับเพลย์สเตชัน 4 และ เพลย์สเตชัน วิตา ตัวเกมเป็นเกมในชุดเกม เพอร์โซนา ซึ่งเป็นส่วนหนึ่งของแฟรนไชส์ ​​เมกามิเทนเซย์ ที่ใหญ่กว่า ตัวเกมประกอบด้วยตัวละครหลักของเกม เพอร์โซนา 5 เกมเล่นตามบทบาทที่วางจำหน่ายใน ค.ศ. 2016 รูปแบบการเล่นมุ่งเน้นไปที่ตัวละครจากเกม เพอร์โซนา 5 ที่มีส่วนร่วมในการเล่นเกมตามจังหวะในเพลงดั้งเดิมและรีมิกซ์จากเกม เพอร์โซนา 5 ตัวเกมวางจำหน่ายในญี่ปุ่นในเดือนพฤษภาคม ค.ศ. 2018 และทั่วโลกในเดือนธันวาคมปีเดียวกัน ตัวเกมได้รับกระแสวิจารณ์ผลมกันจากนักวิจารณ์
การพัฒนาเริ่มขึ้นใน ค.ศ. 2015 หลังจากวางจำหน่ายเกม เพอร์โซนา 4: แดนซ์ซิงออลไนต์ ซึ่งได้รับกระแสตอบรับในเชิงบวก พนักงานหลายคนกลับมาจากงานพัฒนา แดนซ์ซิงออลไนต์ รวมถึง Shigenori Soejima ผู้ออกแบบตัวละคร และ Ryota Kozuka ผู้แต่งเพลง แดนซ์ซิงอินสตาร์ไลท์ เป็นเกมริธึมเกมที่ 2 จาก 2 เกมที่วางแผนต่อจาก แดนซ์ซิงออลไนต์ ส่วนอีกเกมเป็นเกม เพอร์โซนา 3: แดนซ์ซิงอินมูนไลท์ ที่พัฒนาพร้อมกัน

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2561
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน วิตา
หมวดหมู่:วิดีโอเกมดนตรี
หมวดหมู่:วิดีโอเกมที่มีฉากในประเทศญี่ปุ่น
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมจากค่ายแอตลัส
อัศวเมธ

ไฟล์:Ashwamedha yagna of yudhisthira.jpg |thumb|พิธีอัศวเมธของราชายุธิษฐิระ
อัศวเมธ (translit-std=IAST) เป็นพิธีบูชายัญม้าที่ปรากฏในพระเวทของศาสนาพราหมณ์ เป็นพิธีที่ราชาอินเดียโบราณประกอบขึ้นเพื่อแสดงพระราชอำนาจและความยิ่งใหญ่ของพระองค์ โดยการปล่อยม้าให้วิ่งไปตามเมืองต่าง ๆ และมีกองทัพติดตามเป็นเวลาหนึ่งปี หากม้าไปยังเมืองใดแล้วราชาเมืองนั้นต้อนรับจะถือว่าราชาองค์นั้นยอมสวามิภักดิ์ แต่หากราชาเมืองใดจับม้าตัวนั้นจะถือเป็นศัตรูและต้องสู้รบกับกองทัพที่ติดตามม้า หากผ่านไปหนึ่งปีแล้วไม่มีผู้ใดทำอันตรายม้าจะมีการนำทางม้ากลับไปยังเมืองของราชาผู้ประกอบพิธีก่อนจะบูชายัญม้า จากนั้นราชาผู้ประกอบพิธีจะได้รับการประกาศเป็นราชาเหนือราชาทั้งปวง
ข้อเขียนเกี่ยวกับพิธีอัศวเมธที่เป็นที่รู้จักดีที่สุดคือ อัศวเมธิกบรรพ ( अश्वमेध पर्व) หรือบรรพแห่งม้าอัศวเมธ ซึ่งเป็นบรรพที่ 14 ของมหากาพย์ มหาภารตะ ประกอบด้วย 2 บรรพย่อยและ 96 ตอน ในบรรพนี้กล่าวถึงพระกฤษณะและฤๅษีวยาสแนะนำราชายุธิษฐิระให้ประกอบพิธีอัศวเมธเพื่อประกาศอำนาจของกรุงหัสตินาปุระหลังเสร็จสิ้นสงครามทุ่งกุรุเกษตร มีบันทึกว่าราชาอินเดียโบราณหลายพระองค์ประกอบพิธีนี้ โดยราชาองค์แรกที่ประกอบพิธีอัศวเมธคือปุรุกุตสะในสมัยพระเวทช่วงต้น ในสหัสวรรษที่ผ่านมามีพิธีอัศวเมธเพียงแค่ 2 ครั้ง ครั้งล่าสุดเกิดขึ้นในปี ค.ศ. 1741 โดยมหาราชาชัยสิงห์ที่ 2 แห่งชัยปุระ

**อ้างอิง**
หมวดหมู่:พิธีกรรมในศาสนาฮินดู
หมวดหมู่:ยัญ